title: Jussi Kanervo

text: Vuonna 2013 Kanervo karsiutui alkuerissä alle 23-vuotiaiden EM-kilpailuissa Tampereella. Sija tuolloin oli 15. Hän osallistui Zürichin EM-kisoihin 2014, joissa juoksi 400 metrin aitojen alkuerässä uuden ennätyksensä 50,35. Kanervo joutui kuitenkin keskeyttämään kilpailut osaltaan pienen lähentäjävaivan vuoksi, eikä näin ollen kilpailut enää 400 tai 110 metrin aitamatkoilla.


title: Jussi Kanervo

text: Vuonna 2015 Kanervo sijoittui toiseksi 400 metrin aitajuoksussa alle 23-vuotiaiden EM-kilpailuissa ennätyksellään 49,66.


title: All You Need Is Now

text: All You Need Is Now on Duran Duranin vuonna 2010 julkaistu studioalbumi. Se nousi Ison-Britannian listalla sijalle 11 ja Yhdysvalloissa Billboardin sijalle 29.


title: All You Need Is Now

text: Albumi oli seuraaja kuuluisien vierailijoiden kanssa tehdylle ja yllättäen flopanneelle albumille "Red Carpet Massacre". Tuottaja Mark Ronson, joka oli aiemmin toiminnut muun muassa Amy Winehousen tuottajana, toi varsinkin Isossa-Britanniassa julkisuusarvoa urallaan jälleen alamäkeen joutuneen yhtyeen uuteen julkaisuun. Albumia markkinoitiin seuraajana yhtyeen kahdelle ensimmäiselle albumille ”jota ei koskaan tullut”.


title: All You Need Is Now

text: Kriitikot ja fanit ottivat albumin hyvin vastaan paluuna juurille lisättynä moderneilla vaikutteilla.


title: All You Need Is Now

text: Albumilta julkaistiin kaksi singleä: ”All You Need Is Now” ja ”Girl Panic”. Kappaleista on tehty myös musiikkivideot.


title: All You Need Is Now

text: Albumi julkaistiin 21. joulukuuta 2010 digitaalisessa muodossa. CD-julkaisu viidellä lisäraidalla julkaistiin 21. maaliskuuta 2011.


title: Neiti Etsivä vaarallisilla vesillä

text: Neiti Etsivä Vaarallisilla vesillä () 85.Neiti Etsivä -kirjasarjan suomennettu romaani. Se ilmestyi suomessa 1995. Kirjan on suomentanut Esa Mela. Sivuja kirjassa on 120.


title: Neiti Etsivä vaarallisilla vesillä

text: Bess Marvin ei kirjassa seikkaile ollenkaan. Häneen tosin viitataan kirjan alussa hyvin lyhyesti.


title: Etapit 11–20 Ranskan ympäriajossa 2012

text: Ranskan ympäriajon 2012 etappien 11–20 tulokset


title: Etapit 11–20 Ranskan ympäriajossa 2012

text: Lähde: Cyclingnews


title: Antonino Ganini

text: Antonino Ganini (25. elokuuta 1710 Jatrinoli – 15. tammikuuta 1795) oli italialainen roomalaiskatolinen arkkipiispa. Hänet vihittiin papiksi 19. syyskuuta 1733 ja nimitettiin Santa Severinan arkkihiippakunnan johtoon 24. tammikuuta 1763. Piispaksi vihkiminen seurasi 30. tammikuuta. Pääkonsekraattorina toimi Giuseppe Spinelli.


title: Antonino Ganini

text: Ganini kuoli 84-vuotiaana virassa.


title: Heinrich Marschner

text: Heinrich August Marschner (16. elokuuta 1795 Zittau – 16. joulukuuta 1861 Hannover) oli saksalainen säveltäjä. Hän oli johtava vaikuttaja saksalaisessa oopperassa Weberin ja Wagnerin välisenä aikana. Hän opiskeli oikeustiedettä Leipzigin yliopistolla. Hänen tuotantoonsa kuuluu lukuisia oopperoita ja singspielejä; teosten joukossa ovat "Der Vampyr" (1828), "Der Templer und die Jüdin" (1829) ja "Hans Heiling" (1832). Marschner sävelsi myös muunlaista musiikkia, kuten kamariteoksia. Hän oli naimisissa neljästi.


title: Läheisriippuvuus

text: Läheisriippuvuus (sanatarkka käännös englannista on "kanssariippuvuus") on läheisen ihmisen riippuvuuden (tyypillisesti päihderiippuvuus) aiheuttamaa häiriökäyttäytymistä . Läheisriippuvainen vähättelee omia tarpeitaan ja pyrkii huolehtimaan muista ihmisistä. Toimintamalli syntyy tyypillisesti lapsena vanhemman alkoholin väärinkäytön seurauksena: Lapsi joutuu ottamaan vastuuta vanhemmastaan ja joutuu siksi torjumaan omat tarpeensa.


title: Läheisriippuvuus

text: Läheisriippuvuus voi altistaa ihmisen hyväksikäytölle niin ihmissuhteissa kuin työelämässäkin. Läheisriippuvaisella saattaa olla esimerkiksi päihderiippuvainen puoliso. Muun muassa Al-Anon-ryhmä pyrkii auttamaan läheisriippuvuudesta kärsiviä.


title: Läheisriippuvuus

text: Läheisriippuvuudesta puhuttiin alun perin alkoholistien lasten ja puolisoiden ongelmana, mutta se on osoittautunut huomattavasti laajemmaksi ilmiöksi.


title: Läheisriippuvuus

text: Suomenkielinen käännös englanninkielen sanalle "codependency" on aiheuttanut huomattavan paljon väärinkäsityksiä. Läheisriippuvaisuus ei varsinaisesti tarkoita riippuvuutta läheisestä ihmisestä, päinvastoin kuin käännöstermi antaa ymmärtää. Sellainen sairaalloinen takertuminen toiseen ihmiseen, jossa takertuva henkilö kokee ettei tule toimeen ilman toista, ei ole läheisriippuvaisuutta. Oireet ovat vastakkaisia: Takertuja asettaa omat tarpeensa etusijalle, päinvastoin kuin läheisriippuvainen. Lapsi tai aikuinen joka kaipaa normaalia enemmän hoivaa ja huolenpitoa ei siis ole läheisriippuvainen. Kuitenkin läheisriippuvaisuuden yksi oireista on kontrollin tarve ja siksi läheisriippuvainen usein takertuu sillä tavalla toiseen ihmiseen, että läheisriippuvainen tarjoaa apua ja huolenpitoa toiselle liikaa. Esimerkiksi äidin kyvyttömyys irtautua ainoasta pojastaan ja liiallinen sotkeutuminen pojan parisuhteeseen ja perhe-elämään saattaa johtua läheisriippuvaisuudesta.


title: Cocaine Anonymous

text: Cocaine Anonymous (CA) on kahdentoista askeleen ohjelmaa hyödyntävä vertaistukiryhmä, jonka tarkoitus on tukea kokaiinin ja muiden psykoaktiivisten aineiden käytön lopettamista. Cocaine Anonymous aloitti toimintansa Los Angelesissa vuonna 1982, ja toiminta laajeni sittemmin muuallekin Pohjois-Amerikkaan. Ryhmiä on perustettu myös Euroopassa. Cocaine Anonymousin kirjallisuutta on saatavilla eri kielillä; ensimmäinen julkaisu oli "Hope, Faith and Courage: Stories from the Fellowship of Cocaine Anonymous" (1994).


title: Cocaine Anonymous

text: Cocaine Anonymous on tarkoitettu addikteille itselleen, mutta heidän läheisilleen on myös olemassa Co-Anon-ryhmiä.


title: William Suff

text: William Lester Suff (s. 20. elokuuta 1950 Torrance, Kalifornia), syntyjään Bill Lee Suff, on yhdysvaltalainen sarjamurhaaja.


title: William Suff

text: Suff sai vuonna 1974 Texasissa tuomion kaksikuukautisen tyttärensä hakkaamisesta kuoliaaksi. Vaikka vankeusrangaistuksen pituus oli 70 vuotta, Suff armahdettiin vuonna 1984. Vuodesta 1986 alkaen hän surmasi vähintään kaksitoista prostituoitua Riversiden piirikunnassa Kaliforniassa. Hän raiskasi uhrinsa ja puukotti, kuristi ja joskus silpoi heitä.


title: William Suff

text: Suff pidätettiin tammikuussa 1992. Hänet todettiin vuonna 1995 syylliseksi 12 naisen murhaan ja lisäksi yhden murhayritykseen. Poliisi epäili hänen olevan vastuussa jopa 22 henkirikoksesta. Syyttäjä toi esiin todistusaineistoa, jonka perusteella Suff oli ensimmäisen vankeustuomionsa jälkeen ollut väkivaltainen myös toisen vaimonsa kanssa saamaa tytärtä kohtaan. 26. lokakuuta 1995 Suff tuomittiin kuolemaan.


title: August Toivonen

text: August Toivonen (1865 Längelmäki – 1946 Loppi) oli suomalainen harrastelijamaalari ja Lopen ensimmäinen konstaapeli.


title: August Toivonen

text:
Toivonen syntyi maalaistalon pojaksi Längelmäellä. Perheen lapset saivat alkeisopetusta äidiltään ja 1870-luvulla myös kiertokouluissa, minkä talon töiltä ehtivät. Ripille päästyään 1880 hän meni leipärengiksi sukulaistaloon. Vuonna 1883 hän sai suoritettua ylemmän kansakoulun oppimäärän täyteen, jonka jälkeen palasi vanhempiensa luokse. Tämän jälkeen Toivonen toimi muutaman vuoden kiertokoulun opettajan, kunnes rahat loppuivat. Vuonna 1887 Toivonen määrättiin kutsunnoissa astumaan sotapalvelukseen, ja vuoden 1892 alusta määräys tuli nuoremman konstaapelin virkaan Lopelle, jolloin hänestä tuli paikkakunnan ensimmäinen poliisi (1892–1910). Vuonna 1892 Toivonen meni naimisiin kätilö Aurora (Ruura) Sandholmin kanssa. Omia lapsia pari ei saanut, mutta heillä oli kasvattitytär Emmi Snellman.
Aurora kuoli 1937, jonka jälkeen Toivonen avioitui Martta Toposen kanssa. Toponen toimi monissa luottamustehtävissä ja oli kiinnostunut sivistyksestä ja kulttuurista. Hän maalasi tauluja, keräsi kotiseutuperinnettä Suomalaisen kirjallisuuden seuralle sekä Sanakirjasäätiölle, kirjoitti, luki jne. Nämä ominaisuudet tekivätkin tästä pariskunnasta ideologialtaan Nuorsuomalaisuuden kannattajia, mitä kuvaa hyvin se, että Toivonen sulatti kaikki saamansa hopeiset venäläiset ansiomerkit lusikoiksi.


title: August Toivonen

text:
Toivonen kiinnostui maalaamisesta jo pienenä poikana, mutta ilman ohjausta ei kehittynyt taiteilijana, vaan teokset jäivät piirrosasteelle.
Sotaväessä palvelemisen jälkeen, vuonna 1902 taiteilija tapasi paikkakunnalla kesiä viettäneen taiteilija Väinö Hämäläisen ja saikin tältä opastusta maalaamisessa. August Toivonen maalasi ahkerasti vuoteen 1908 saakka, kunnes itsekritiikin vuoksi lopetti maalaamisen lähes kokonaan. Vuonna 1914 taidemaalari ja Ateneumin taidekoulun opettaja Berndt Lagestam asettui paikkakunnalle kesäksi ja tapasi Toivosen. Lagestam ohjasi ja kannusti Toivosta aloittamaan maalaamisen uudestaan.
Tämän seurauksena Toivonen opiskelikin 1915–1916 maalausta Vapaassa taidemaalausakatemiassa Helsingissä.
Toivonen maalasi koko elämänsä ajan pääasiassa samoja maisemia. Pääosa Toivosen 500–1 000 teoksesta onkin Sajanimestä mutta hän teki myös muotokuvia ystävistään ja kyläläisistä. Hän oli myös lahjakas kirjoittaja, ja runsas määrä hänen kirjoituksiaan, jotka usein sisälsivät paljon tietoa paikkakunnan historiasta, julkaistiin paikallislehdissä. Näin myös saatiin dokumentoitua paljon paikallista historiaa ja tapoja. Kesinä 1922 ja 1924 taidemaalari Kaapo Wirtanen oleskeli Sajaniemessä kahtena vuotena, ja Toivoselle avautui mahdollisuus oppia lisää maalaamisesta. Myös tunnettu helsinkiläinen taidekauppias Ivar Hörhammer vieraili paikkakunnalla kesäisin ja kannusti taiteilijaa urallaan. Hörnhammer arvostikin Toivosta enemmän kuin keskimääräisiä harrastelijataiteilijoita yleensä.
Nykypäivänä Toivosen maalauksia on muun muassa Suomen Kansallismuseon, Sotamuseon sekä Lopen kunnan museon kokoelmissa.


title: Rakennustoimisto Tähtinen & Sola

text: Rakennustoimisto Tähtinen & Sola Oy oli suomalainen vuosina 1915–1985 pääasiassa Tampereella toiminut rakennusliike. Yrityksen perustivat rakennusmestarit Antti Tähtinen (1874–1933) ja Artturi Sola (1882–1961).


title: Rakennustoimisto Tähtinen & Sola

text: Liikkeen toiminnan alkuvaiheissa Tähtinen keskittyi Porin seudun rakennustoimintaan ja Sola puolestaan toimi Tampereella. 1920-luvulla liike rakensi Tampereen Lapin ja Käpylän kaupunginosiin omakotitaloja "avaimet käteen"-periaatteella, lisäksi liike rakensi tehdasrakennuksia Tampereen Rohdokselle, lääketehdas Starille ja Suomen Trikoolle.


title: Rakennustoimisto Tähtinen & Sola

text: Antti Tähtisen kuoltua 1933 Artturi Solan pojat Aarne ja Tauno Sola lunastivat itselleen Tähtisen osuuden yrityksestä. Liike muutettiin myös avoimesta yhtiöstä osakeyhtiöksi. 1930-luvulla Tähtinen & Sola rakensi Tampereelle muun muassa Hatanpään sairaalan, hotelli Emmauksen (nykyinen hotelli Tampere) ja Klingendahlin tehdasrakennuksia sekä Harjavaltaan Satalinnan sairaalan laajennuksen. Jämsänkoskella Tähtinen & Sola rakensi vuonna 1937 valmistuneen Yhtyneet Paperitehtaat Osakeyhtiön seuratalon Ilveslinnan, joka oli maan ajanmukaisimpia ja komeimpia lajissaan. Sotavuodet johtivat rakennustoiminnan supistumiseen ja välittömästi sodan jälkeen tarvikepula haittasi rakentamista.


title: Rakennustoimisto Tähtinen & Sola

text: Tähtinen & Solan merkittäviä rakennuskohteita sodan jälkeen olivat Suomen Trikoon laajennustyöt (1945–1956) ja Finnish Chemicalsin tehtaan rakennustyöt Keikyässä 1946–1953. Oy Finlayson-Forssa Ab:lle liike rakensi 1959 valmistuneen tehdaslaajennuksen sekä 1949–1955 Amurinlinnan kerrostalokorttelin. Tähtinen & Sola oli 1950-luvun puolivälissä Suomen Rakennusteollisuusliiton suurin jäsenyritys sekä liikevaihdolla että työntekijämäärällä mitattuna.


title: Rakennustoimisto Tähtinen & Sola

text: Artturi Solan kuoltua 1961 liikkeen toimitusjohtajana oli vuoteen 1974 saakka hänen poikansa Tauno Sola (k. 1974). 1960-luvulla liike rakensi muun muassa Suomen ensimmäisen jäähallin Tampereen Kissanmaalle vuonna 1965.


title: Rakennustoimisto Tähtinen & Sola

text: Vuonna 1975 liikkeen johtoon tulivat kolmatta sukupolvea edustaneet Arto, Heikki ja Pekka Sola. Tähtinen & Solan omistus siirtyi joulukuussa 1985 sijoitusyhtiö Panostaja Oyj:lle ja siitä tuli Panostajan tytäryhtiö.


title: Rakennustoimisto Tähtinen & Sola

text: Rakennustoimisto Tähtinen & Sola esiintyy kirjailija Kalle Päätalon Iijoki-sarjan romaaneissa nimellä "Rakennusliike Pilvinen & Kuru". Päätalo oli sotien jälkeen 1940-luvulla liikkeen palveluksessa kirvesmiehenä ennen kuin lähti opiskelemaan rakennusmestariksi.


title: Cefn Druids AFC

text: Cefn Druids AFC on vuonna 1992 perustettu walesilainen jalkapalloseura Wrexhamista Cefn Mawrin kylästä. Seura pelaa Walesin toiseksi korkeimmalla sarjatasolla Cymru Alliancessa.


title: Cefn Druids AFC

text: Cefn Druids AFC:n juuret ovat vuonna 1869 perustetussa Druids FC:ssä (alun perin "Plasmadoc Football Club"). Druids yhdistyi 1923 Acrefair Unitedin kanssa ja uuden seuran nimeksi tuli Druids United FC. United puolestaan yhdistyi paikalliskilpailija Cefn Albion FC:n kanssa 1992, jolloin syntyi nykyinen Cefn Druids AFC.


title: Cefn Druids AFC

text: Cefn Druidsin edeltäjä Druids FC on voittanut Walesin cupin kahdeksan kertaa vuosina 1880–1904. Nykymuotoisen seuran merkittävimmät saavutukset ovat Cymru Alliancen mestaruus 1999 ja Walesin cupin finaaliin pääsy 2012. Vaikka Cefn Druids hävisi finaalin, se pääsi ensimmäistä kertaa Eurooppa-liigaan. Seura putosi ensimmäisellä karsintakierroksella hävittyään MYPA:lle.


title: Meri-Lapin Country Camp

text:
Meri-Lapin Country Camp (MLCC) on Kemin Vallitunsaaressa 16.–18. elokuuta 2013 järjestettävä countrymusiikkitapahtuma. MLCC- tapahtuman järjestäjänä toimii Meri-Lapin Country ry.
Vuoden 2013 tapahtuma on järjestyksessään neljäs – ensimmäinen MLCC toteutettiin vuonna 2010.


title: Meri-Lapin Country Camp

text: Countryharrastajat ympäri Suomen majoittuvat Vallitunsaareen viikonlopuksi osallistuen päiväohjelmiin. Paikalliset musiikinystävät saapuvat paikalle perjantai- ja lauantai-iltoina kuuntelemaan menevää musiikkia ja tanssimaan – joko rivissä tai perinteiseen tyyliin. MLCC 2013- tapahtuman esiintyjinä toimivat perjantaina Larry Peninsula sekä Puolitaival Company, ja lauantaina The Moonshiners, Good Luck Charm sekä Mikko Alatalo & Pispalan Cowboys Trio. Molempina päivinä on mahdollista osallistua myös countryrivitanssiopetukseen, josta vastaavat Jorma Leitzinger Jr, Esko Holappa sekä Päivi Perttula & Leila Korhonen.


title: MeTalkPretty

text: MeTalkPretty on New Yorkista kotoisin oleva rock-yhtye joka perustettiin vuonna 2006. Yhtyeen kappaletta ”Wake Up” kuullaan NHL 10:ssä ja "Sims 3 World Adventuressa".


title: Pagan

text: Pagan ("Bagan") on rauniokaupunki Myanmarissa, Kaakkois-Aasiassa, Iravadijoen varrella Mandalayn kaupungin lounaispuolella. Kaupunki oli samannimisen kuningaskunnan keskus 800-1200-luvuilla Jaa, josta käsin hallinnoitiin laajoja alueita nykyisessä Myanmarissa ja Thaimaassa. Nykyisin Baganin arkeologinen alue on Unescon maailmanperintökohteiden odotuslistalla ja kattaa yli 2500 buddhalaisen monumentin jäännökset .


title: Pagan

text: Alue on suosittu nähtävyys. Laajalla alueella olevia temppeleitä yhdistävät pienet kärrypolut. Pagodilta toiselle päässee vuokraamalla hevoskärryt tai polkupyörän. Iltaisin ihmiset kerääntyvät suurimpien temppeleiden huipulle katsomaan näyttävää auringonlaskua.


title: Arttu Kangas

text: Arttu Aleksanteri Kangas (s. 13. heinäkuuta 1993) on suomalainen kuulantyöntäjä. Hän edustaa Kankaanpään seudun Leiskua. Vuoteen 2018 asti häntä valmensi Matti Yrjölä ja syksystä 2018 lähtien Mika Halvari.


title: Arttu Kangas

text: Kangas on voittanut viidesti ulkoratojen SM-kultaa. Vaasan Kalevan kisoissa 2013 hän voitti työnnettyään ensimmäisen kerran urallaan yli 19 metriä (19,07). Kuopion Kalevan kisoissa 2014 hän voitti tuloksella 19,22 m. Porin Kalevan kisoissa 2015 Kangas voitti mestaruuden uransa siihen mennessä toiseksi parhaalla tuloksella 19,73, joka hyväksyttiin protestin jälkeen. Oulun Kalevan kisoissa 2016 hän voitti kultaa tuloksella 19,38 ja Seinäjoen Kalevan kisoissa 2017 tuloksella 19,53. Jyväskylän Kalevan kisoissa 2018 Kangas oli hopealla tuloksella 18,56. Sisäradoilla hän on voittanut kultaa vuosina 2014, 2015, 2016, 2017 ja 2018. Kyröskosken kuulakarnevaaleilla 2012 Kangas sijoittui neljänneksi miesten kuulassa silloisella ennätyksellään 17,85. Vuonna 2013 Kangas voitti kuulakarnevaalit tuloksella 18,92.


title: Arttu Kangas

text: Alle 20-vuotiaiden MM-kisoissa Barcelonassa 2012 Kangas oli neljäs tuloksella 19,85 (6 kg kuula). Alle 23-vuotiaiden EM-kilpailuissa 2013 Kangas oli seitsemäs uudella ennätyksellään 18,94 metriä. Toukokuussa 2014 hän työnsi ikäluokkansa Euroopan kauden kärkituloksen 19,53. Zürichin EM-kisoissa 2014 Kangas karsiutui tuloksella 19,07. Prahan sisäratojen EM-kilpailuissa 2015 Kangas karsiutui finaalista jääden ilman tulosta. Alle 23-vuotiaiden EM-kilpailuissa 2015 hän oli yhdeksäs. Hän karsiutui loppukilpailusta Amsterdamin EM-kisoissa 2016, Belgradin sisäratojen EM-kilpailuissa 2017 ja Berliinin EM-kisoissa 2018.


title: Arttu Kangas

text: Kankaan ennätys miesten kuulantyönnössä on 20,30 metriä, jonka hän työnsi Raaseporissa 12. kesäkuuta 2016. Hallissa Kangas on työntänyt 20,18 metriä.


title: Arttu Kangas

text: Vuonna 2010 Kangas työnsi viiden kilon kuulalla 20,71 metriä, joka oli 17-vuotiaiden Suomen ennätys. Kuuden kilon kuulaa hän on työntänyt 20,31 metriä.


title: Maita Gomez

text: Maita Gomez (23. toukokuuta 1947 – 12. heinäkuuta 2012) oli filippiiniläinen missi. Hän voitti vuonna 1967 Miss Filippiinit -kilpailun ja edusti maataan Miss Maailmassa. Hän toimi myös mallina muotisuunnittelija Pitoy Morenolle. Myöhemmin Gomez taisteli kommunistien joukossa Ferdinand Marcosin diktatuuria vastaan. Vuoden 1986 EDSA-vallankumouksen jälkeen Gomez jatkoi toimintaansa muun muassa naisten oikeuksia ajaneena aktivistina. Hänellä oli avioliitto laulaja Heber Bartolomen kanssa, ja parille syntyi kaksi lasta. Gomez kuoli sydänkohtaukseen.


title: Manaslun suojelualue

text: Manaslun suojelualue sijaitsee Nepalin pohjoisosassa, Gandakin vyöhykkeellä, Himalajan vuoriston Annapurnan vuoriston itäpuolella. Vuonna 1998 perustettu, 1 663 km² laajuinen suojelualue sisältää maailman kahdeksanneksi korkeimman vuoren, Manaslun. Alueen korkeus vaihtelee 600 metristä yli 8 000 metriin merenpinnasta. Suojelualueella on tavattu 33 nisäkäs- ja 110 lintulajia. Suojelualue on edelleen lähes neitseellisessä tilassa ja vain harvat vaeltajat suuntaavat sinne vuosittain.


title: Annapurnan suojelualue

text: Annapurnan suojelualue Himalajan vuoristossa Nepalin luoteisosassa on pinta-alaltaan (7 629 neliökilometriä) maan suurin suojelualue. Se kattaa Annapurnan vuorijonon ja ulottuu 790 metrin korkeudelta yli 8 000 metriin merenpinnasta. Se on myös Himalajan alueen ensimmäinen ja suurin suojelualue. Suojelualueella on yli 100 000 asukasta, jotka kuuluvat kymmeneen eri etniseen ryhmään, ja siellä on tavattu 101 nisäkäslajia ja 474 lintulajia .


title: Kaipiaisten VPK

text: Kaipiaisten VPK on Kymenlaakson pelastuslaitoksen alueella toimiva, vuonna 1934 perustettu sopimuspalokunta. Omalta paloasemaltaan Kaipiaisista toimiva palokunta on luokiteltu ensimmäisen valmiusasteen sopimuspalokunnaksi. Palokunta on uuden tunnusjärjestelmän myötä Kymenlaakson pelastuslaitoksen 58. asema. Palokunta kouluttaa myös palokuntanuoria.


title: Kaipiaisten VPK

text: Palokunnan nykyisenä päällikkönä toimii Eveliina Weckström Matti Vaalivirran jäätyä pois palokunnan tehtävistä.


title: Kaipiaisten VPK

text: Pelastuslaitos on antanut palokunnan käyttöön kaksi raskasta autoa.


title: MLB:n varaustilaisuus

text: MLB:n varaustilaisuus on vuosittainen kesäisin järjestettävä tilaisuus, jossa Major League Baseball -seurat varaavat pelaajia high schoolista, yliopistoista ja amatööriseuroista. Tilaisuus on järjestetty vuodesta 1965 lähtien. Muista Pohjois-Amerikan suurista ammattilaissarjoista – NFL:stä, NBA:sta ja NHL:stä – poiketen MLB:n varaustilaisuus järjestetään keskellä kautta eikä kauden jälkeen.


title: MLB:n varaustilaisuus

text: Varausjärjestys määräytyy edellisen kauden tulosten perusteella niin, että huonoin joukkue saa itselleen ensimmäisen varausvuoron. Tilaisuudessa on yhteensä 40 kierrosta, joten se on moninkertaisesti pidempi kuin muiden suurten sarjojen vastaavat.


title: Bardian kansallispuisto

text: Bardian kansallispuisto (Bardiya National Park) on 968 km² laajuinen kansallispuisto Lounais-Nepalissa, Bherin vyöhykkeen Bardiyan piirikunnassa, Keskilännen eteläisellä Terain alankoalueella. Vuonna 1988 perustettu kansallispuisto on suurin Nepalin alangolla olevista suojelualueista. Kansallispuistossa tavataan yli 30 nisäkäslajia, mm. intiantiikeri ja intiansarvikuono, ja yli 230 lintulajia.


title: Jared Allen

text: Jared Scot Allen (s. 4. huhtikuuta 1982, Dallas, Texas) on yhdysvaltalainen amerikkalaisen jalkapallon pelaaja, pelipaikaltaan puolustuksen linjamies. Hän edustaa tällä hetkellä NFL-liigassa pelaavaa Chicago Bearsia. Ammattilaisurallaan hän on edustanut myös Minnesota Vikingsiä ja Kansas City Chiefsiä.


title: Jared Allen

text: Allen on valittu viidesti NFL:n tähdistöotteluun Pro Bowliin.


title: Jared Allen

text: Kansas City Chiefs varasi Idahon valtionyliopiston joukkueessa yliopistojalkapalloa pelanneen Allenin vuoden 2004 NFL:n varaustilaisuudessa neljännellä kierroksella, 126. pelaajana. Hän edusti Minnesota Vikingsia kaudesta 2008 kauteen 2013. Allen allekirjoitti maaliskuussa 2014 nelivuotisen sopimuksen Chicago Bearsin kanssa.


title: Jared Allen

text: Allenilla oli pieni rooli vuonna 2010 julkaistussa elokuvassa Jackass 3D.


title: Langtangin kansallispuisto

text: Langtangin kansallispuisto on vuonna 1976 perustettu 1 710 km² laajuinen suojelualue Keski-Nepalissa, Bagmatin vyöhykeen pohjoisten Rasuwan, Nuwakotin ja Sindhupalchokin piirikuntien alueella, Himalajan vuoristossa. Langtangin kansallispuiston vuoret nousevat alle 1 000 metristä yli 7 000 metrin korkeuteen merenpinnan yläpuolelle. Puiston korkein huippu on Langtang Lirung (7 234 m). Alueen eläimistöön kuuluvat muun muassa pikkupanda, lumileopardi ja yli 250 lintulajia.


title: Langtangin kansallispuisto

text: Langtang on Nepalin pääkaupunkia Kathmandua lähinnä oleva kansallispuisto ja siksi myös eräs maan helpoiten saavutettavimpia vuoristoalueita. Suositumpiin Mount Everestin tai Annapurnan suojelualueisiin verrattuna Langtangin alueella vierailee vähän ulkomaalaisia.


title: Langtangin kansallispuisto

text: Langtangin kansallispuiston pohjoispuolella on Kiinan Tiibetin puoleinen, laajempi "Qomolangman kansallinen luonnonpuisto" (Qomolangma on Mount Everestin kiinankielinen nimi).


title: Parabola

text: Parabol ja Parabola ovat kaksi yhden kokonaisuuden muodostavaa yhdysvaltalaisen rock-yhtye Toolin kappaletta. Ne ovat yhtyeen kolmannen albumin "Lateraluksen" kuudes ja seitsemäs kappale ja sen toinen singlejulkaisu.


title: Parabola

text: "Parabol" on hillitty ja monotoninen kappale, jonka taustalla kuuluva efekti syntyi, kun Toolin rumpali Danny Carey hengitti mikrofoniin putken läpi. Kappale intensiteetti kasvaa vähitellen ja näin se toimii introna "Parabolalle", joka jatkuu suoraan kappaleen lopusta. "Parabola" on raskas rock-kappale, jossa kuullaan Toolin kitaristi Adam Jonesille harvinainen kitarasoolo. Kappale päättyy muuhun biisiin verrattuna pahaenteiseen kitarariffiin. Toimittaja Joel McIverin mukaan "Parabola" on Toolin tuotannosta lähimpänä radiosoittoon kelpaavaa melodista metallimusiikkia.


title: Parabola

text: Toolin laulaja Maynard James Keenanin laulussa kappaleessa on käytetty muutamissa kohdissa useita lauluraitoja, joita on miksattu päällekkäin, kuoron kaltaisen vaikutelman aikaansaamikseksi. Kappaleen sanoitus kertoo fyysisestä kontaktissa. Sanoituksessa kuvaillaan yhteen kietoutunutta paria, joiden syleilyssä tuska on pelkkä illuusio. "Parabolissa" ja "Parabolassa" samat sanoituksen ja laulumelodiat toistuvat, joskin eri tavoin esitettynä.


title: Parabola

text: Sana "parabol" muistuttaa lausuttuna englannin kielen sanaa "parable" (). Sana "parabola" taas tarkoittaa paraabelia. Kappaleen nimeä on tulkittu niin, että paraabeli toimii vertauskuvana sanoituksissa kuvatulle parille, koska kuviona se muistuttaa kahta syleilevää ruumista.


title: Parabola

text: Kappaleet sävellettiin muiden "Lateralus"-albumin kappaleiden kanssa vuoden 2000 aikana. Tällöin Maynard James Keenan keskittyi toiseen yhtyeeseensä A Perfect Circleen, ja Toolin muut jäsenet työstivät tulevaa albumia.


title: Parabola

text: Kappale äänitettiin tuottaja David Bottrillin luotsaamissa "Lateralus"-albumin studiosessioissa vuonna 2001. Sen miksasi Ron St. Germain.


title: Parabola

text: "Parabolasta" ei julkaistu promosingleä, vaan tiedotusvälineille lähetettiin vuonna 2002 kappaleeseen juuri kuvattu musiikkivideo. Yleisölle suunnattu single julkaistiin myöhemmin samana vuonna.


title: Parabola

text:
"Parabola" julkaistiin vuonna 2005 DVD-singlenä yhtä aikaa "Schism"-DVD-singlen kanssa. Kappaleen tavallisen audioversion DVD sisälsi myös walesilaisen ambient-artisti Lustmordin siitä tekemän remiksauksen, sekä kappaleen musiikkivideon. Musiikkivideo oli lisäksi katsottavissa kommenttiraidan kanssa, jolla puhui Jello Biafra.
Kappaleista tehtiin eläviä näyttelijöitä ja nukkeanimaatiota yhdistävä musiikkivideo, jossa molemmat kappaleet soivat peräkkäin, niin että videolla on pituutta yhteensä yli kymmenen minuuttia. Kummallakin kappaleella on oma erillinen kohtauksensa. Ensimmäisessä kohtauksessa esiintyy kolme mustaan pukuun pukeutunutta lihavaa ihmishahmoa, jotka kokoontuvat hämärässä huoneessa sijaitsevan pöydän ympärille. Hahmoilla on kulmikas pää ja pulleat kädet. Yksi hahmoista puolittaa veitsellä omenan, jonka siemenkota muodostaa viisisakaraisen tähden. Sitten tähdessä kuusi ja sitten seitsemän sakaraa. Hahmot alkavat levitoida, kallistuvat pöydän ylle ja niiden suusta alkaa valua paksua mustaa tervamaista ainetta. Hahmot lipuvat myötäpäivään, niin että aine muodostaa pöydälle ympyrän.


title: Parabola

text: "Parabola" alkaa soida ja alkaa toinen kohtaus. Tämä kohtaus tapahtuu valoisammassa huoneessa, jossa on kaksi hahmoa: brittiläisen trip hop -artisti Trickyn näyttelemä ihmishahmo, jonka silmäkulmista kasvaa kasvin vartta muistuttavat ulokkeet, ja pieni nukkehahmo, jolla on metallinkaltainen iho ja sen kasvoilla edestakaisin liikkuva naamio. Ihmishahmo rikkoo huoneessa sijaitsevan marmorilaatan ja asettaa päänsä lasilaatikkoon. Hänen päästään irtoaa leijuva munasolua muistuttava pallo, joka murskaa alleen nukkehahmon. Ihmishahmo halkaisee nukkehahmon ruumiin keskeltä pystysuoraan halki, niin että sen sisäelimet näkyvät yksityiskohtaisesti poikkileikkauksena. Ihmishahmo näkee huoneen ikkunasta pimeän metsän ja astuu ulos huoneesta. Metsässä hahmo poimii maasta lehden, joka leimahtaa liekkeihin ja sen keskelle ilmestyy silmä. Hahmo muuttuu läpinäkyväksi tietokoneanimaatiohahmoksi, jonka ruumiista näkee chakra-linjojen paikat. Palavat silmät tunkeutuvat hahmon ruumiiseen jalkojen kautta ja yhtyvät otsan kohdalla kolmannessa silmässä, joka avautuu ja sitten hahmo katoaa videon loppuessa valkoiseen valoon.


title: Parabola

text: Toimittaja Joel McIver löytää tulkitsemalla musiikkivideota siitä muodonmuutoksen ja maailmankaikkeuteen sulautumisen teemoja. Hän havaitsee myös videossa Toolin viehtymyksen ihmisruumiin toimintoihin ja siihen miten ne voi yhdistää mieleen siirryttäessä "korkeammalle tasolle". Videon perimmäisenä sanomana hän näkee sen, että kaikessa on kyse eteenpäin kehittymisestä, jota kuvaa muun muassa videon hahmojen toimiminen vuorovaikutuksessa kuin yhteistä päämäärää kohti.


title: Adrian Peterson

text: Adrian Lewis Peterson (s. 21. maaliskuuta 1985 Palestine, Texas) on yhdysvaltalainen amerikkalaisen jalkapallon pelaaja, pelipaikaltaan keskushyökkääjä. Hän pelaa tällä hetkellä NFL-liigan Arizona Cardinalsissa.


title: Adrian Peterson

text: Peterson on yksi NFL:n parhaista keskushyökkääjistä. Hänet on valittu seitsemän kertaa NFL:n tähdistöotteluun Pro Bowliin.


title: Adrian Peterson

text: Minnesota Vikings varasi yliopistojalkapalloa Oklahoman yliopiston joukkueessa pelanneen Petersonin vuoden 2007 NFL:n varaustilaisuudessa ensimmäisen kierroksen seitsemäntenä pelaajana. Peterson oli Vikingsin aloittava keskushyökkääjä usean kauden ajan. Hän oli sivussa miltei koko kauden 2014 pelikiellon vuoksi ja kauden 2016 loukkaantumisen vuoksi.


title: Adrian Peterson

text: Vikings ei uusinut sopimustaan Petersonin kanssa kaudelle 2017, joten hän siirtyi New Orleans Saintsiin. Peterson ei ollut tyytyväinen saamaansa peliaikaan Saintsissa, joten hänet kaupattiin viiden ottelun jälkeen Arizona Cardinalsiin.


title: Adrian Peterson

text: Petersonin kaksivuotias poika menehtyi traagisesti lokakuussa 2013, kun pojan äidin uusi poikaystävä pahoinpiteli hänet kuoliaaksi. Peterson oli eronnut aiemmin pojan äidistä, ja poika asui äitinsä luona Sioux Fallsissa, Etelä-Dakotassa. Petersonilla on myös kaksi muuta lasta, jotka asuvat isänsä kanssa.


title: Afganistanin juutalaiset

text: Afganistanin juutalaiset olivat Afganistanissa asuneita juutalaisia. Heitä oli aikoinaan kymmeniätuhansia, mutta nykyisin Afganistanissa asuu tiettävästi vain yksi juutalainen. Afganistanin juutalaiset ovat muuttaneet 1800-luvun lopulta lähtien Keski-Aasiaan ja 1900-luvun puolen välin jälkeen Israeliin ja Yhdysvaltoihin.


title: Afganistanin juutalaiset

text: Monilla Afganistanin alueen heimoilla on taruja, jotka liittävät heidän alkuperänsä israelilaisiin heimoihin. Myös Afganistanin vallastasyösty kuningassuku jäljitti sukuhistoriansa israelilaisiin, tarkemmin Benjaminiin. Pataanien historiankirjoituksessa esiintyy tarina, jonka mukaan 600-luvulla heimo nimeltä "Bani Israel" asettui Ghoriin kaakkoon Heratista. Tarinan mukaan he kuitenkin kääntyivät islamin uskoon heidän johtajansa tavattua profeetta Muhammadin. Toisissa lähteissä mainitaan juutalaisten paenneen Afganistaniin pakoon vainoja Persiassa 600- ja 700-luvuilla. Vuonna 1080 Moses ibn Ezra mainitsi, että noin 40 000 juutalaista maksoi veroja Ghazni-nimiselle suurelle kaupungille. Benjamin Tudelalainen mainitsi noin 100 vuotta myöhemmin, että alueella asui 80 000 juutalaista. Varhaisista juutalaisyhteisöistä on jäänyt myös joitakin fyysisiä todisteita, kuten hepreankielisiä tekstejä. Juutalaisyhteisö kärsi kuitenkin pahoin mongolihyökkäysten johdosta. Jäljelle jäi vain pieni osa heistä, ja heidän historiaansa mongolien ja 1800-luvun välillä tunnetaan huonosti.


title: Afganistanin juutalaiset

text: Vuodesta 1839 eteenpäin Persiasta tuli jälleen juutalaisia Afganistaniin heidän paetessaan käännytystä islamiin. Juutalaisten määrä maassa nousi jälleen arviolta 40 000:een. Heistä suurin osa oli kauppiaita, jotka myivät esimerkiksi nahkoja, maaleja ja mattoja. Juutalaiset joutuivat kuitenkin vainon kohteeksi Afganistanissakin 1870-luvulla, mikä johti jälleen muuttoliikkeeseen, tällä kertaa Keski-Aasiaan. Vuonna 1933 tapahtuneen kuningas Nadit Shahin murhan jälkeen juutalaisten sallittiin asua vain Kabulissa, Balkhissa ja Heratissa.


title: Afganistanin juutalaiset

text: Kun Israel perustettiin vuonna 1948 Afganistanissa oli arviolta 5 000 juutalaista. He eivät voineet muuttaa maasta laillisesti kuin vasta vuonna 1951. Tämän jälkeen suurin osa lähti maasta, ja vuonna 1969 Afganistanissa oli enää noin 300 juutalaista. Suurin osa heistä puolestaan lähti Afganistanin sodan johdosta 1979. Vuonna 1996 juutalaisia oli 10 ja heistä miltei kaikki Kabulin lähistöllä. 2005 heitä oli jäljellä kaksi, miehet nimeltä Zebulon Simentov ja Isaac Levy. He asuttivat raunioituneen synagogan eri puolia Kabulissa ja olivat riidassa keskenään. Molemmat syyttivät toista synagogan tooran varastamisesta. Isaac Levyn kuoltua vuonna 2005 Zebulon Simentovista tuli ainut tunnettu Afganistanin juutalainen. Nykyisin Israelissa elää yli 10 000 Afganistanin juutalaista, tai heistä polveutuvia. Lisäksi suurehko yhteisö asuu Yhdysvaltojen New Yorkissa, jossa heillä on oma synagogansa.


title: Afganistanin juutalaiset

text: Afganistanin juutalaisten perhe-elämä oli miesjohtoinen. Naiset menivät jo varhain naimisiin ja eivät saaneet koulutusta. Liikkuessaan ulkona he peittivät itsensä musliminaisten tapaan. Naimisiin mentiin yleensä vain oman yhteisön sisällä. Elantonsa he saivat kauppiaina, eivätkä he harjoittaneet juurikaan maataloutta. Valtioon suhtauduttiin yhteisön sisällä vihamielisesti ja esimerkiksi valtion kouluja vastustettiin omien koulujen puolesta. Kun osallistuminen valtion kouluihin tuli juutalaisille pakolliseksi, tuli siitä omat ongelmansa. Kouluissa ei esimerkiksi pidetty sapattia. Ongelma ratkaistiin menemällä kouluun, mutta olemalla tekemättä siellä mitään sapatin ajan.


title: Raran kansallispuisto

text: Raran kansallispuisto on 106 neliökilometrin laajuinen luonnonsuojelualue Länsi-Nepalissa, Himalajan vuoristossa. Tämä Nepalin pienin kansallispuisto, joka on korkeudeltaan 2 800 metristä 4 039 metriin merenpinnasta, on tunnettu Raran vuoristojärvestä. Puiston eläimistöön kuuluvat mm. myskihirvi ja kultapanda.


title: Intohimo

text: Intohimo tarkoittaa seuraavia asioita:


title: Lauri Kuntijärvi

text: Lauri Kuntijärvi (Lazarus Kundozerov) (sukunimi aik. "Kundiseroff" ; 20. maaliskuuta 1906 Oulanka – 19. helmikuuta 1988 Helsinki) oli suomalainen kirjailija.


title: Lauri Kuntijärvi

text:
Nimellä "Lauri Kumankoski":
Nimellä "Lasse Kuntijärvi":


title: Oona Kettunen

text: Oona Emilia Kettunen (s. 10. helmikuuta 1994 Espoo) on suomalainen kestävyysjuoksija, joka edustaa Karhulan Katajaisia. Vuoteen 2005 asti hän edusti Vehkalahden Veikkoja. Kettusta valmentaa hänen äitinsä Saila Kettunen yhdessä Jukka Keskisalon kanssa ja aikaisemmin häntä on valmentanut myös Eero Partanen.


title: Oona Kettunen

text: Kettunen sijoittui yhdeksänneksi alle 18-vuotiaiden MM-kilpailuissa Lillessä 2011 2 000 metrin estejuoksussa alle 18-vuotiaiden Suomen-ennätysajalla 6.34,71. Hän sijoittui seitsemänneksi 3 000 metrin estejuoksussa alle 20-vuotiaiden MM-kilpailuissa Barcelonassa 2012 ajalla 10.03,15. Samalla hän paransi ennätystään kisaviikolla 14 sekuntia. Kettunen osallistui Barcelonan MM-kisoissa myös 1 500 metrille sijoittuen alkuerässään yhdeksänneksi ajalla 4.29,60 ja pudoten jatkosta. Alle 20-vuotiaiden EM-kilpailuissa Rietissä 2013 Kettunen voitti kultaa estejuoksussa ajalla 9.45,51 ja hopeaa 5 000 metrin juoksussa ajalla 16.03,79. Kalevan kisoista Kettunen on saavuttanut yhteensä viisi mitalia.


title: Oona Kettunen

text: Lokakuussa 2013 Kettunen juoksi Vantaalla puolimaratonin aikaan 1.14.08, mikä oli paras kyseisen matkan suomalaistulos 13 vuoteen. Hän paransi juoksussa omaa ja 19-vuotiaiden Suomen ennätystään noin neljällä minuutilla.


title: Oona Kettunen

text: Kettunen kärsi lukuisista loukkaantumisista ja muun muassa lonkkavaivasta ja ilmoitti vuoden 2018 kesällä keskittyvänsä jatkossa hiihtoon.


title: Oona Kettunen

text:
Lähteet: "Päivitetty 13. kesäkuuta 2017."
Kettunen on kilpaillut myös maastohiihdossa, josta hänellä on kahdeksan nuorten SM-mitalia. Hiihdossa hän edustaa Kymin Koskenpoikia ja aikaisemmin hän on edustanut Vehkalahden Veikkoja. Hän kilpaili ensimmäisen kerran maailmancupissa 8. maaliskuuta 2015 Lahdessa 10 kilometrin perinteisen hiihtotavan kisassa, jossa hänen sijoituksensa oli 57:s.


title: Jelena Komarova

text: Jelena Komarova (s. 13. heinäkuuta 1985) on azerbaidžanilainen naispainija. Hänen seuransa on ukrainalainen Kolos-Spartak Herson. Komarova edusti Ukrainaa maajoukkuetasolla vuoteen 2006 saakka.


title: Jelena Komarova

text: Komarova osallistui EM-kisoissa 2004 alle 59-kiloisten sarjaan, jossa hän oli kahdeksas. Samana vuonna hän sai sarjasta juniorien Euroopan-mestaruuspronssia. Komarova sijoittui kaudella 2005 jälleen EM-kisojen kahdeksanneksi, jonka lisäksi hän oli opiskelijoiden MM-kisoissa viides ja MM-kilpailuissa yhdeksäs. Hän kilpaili Azerbaidžanin kansalaisena Pekingin olympialaisissa 2008, joissa hän sijoittui viidenneksitoista 55 kilon sarjassa.


title: Martin Kirketerp

text: Martin Kirketerp Ibsen (s. 13. heinäkuuta 1972 Aarhus) on tanskalainen entinen kilpapurjehtija ja olympiavoittaja. Hän edusti seuratasolla Århus Sejlklubia.


title: Martin Kirketerp

text: Kirketerp sijoittui 49er-luokassa kuudenneksitoista MM-kisoissa 2006. Hän sijoittui samassa luokassa kahdeksanneksi vuosien 2007 ja 2008 kisoissa, ja Pekingin olympialaisissa 2008 Kirketerp voitti kultaa Jonas Warrerin kanssa.


title: Grampian

text: Grampian () oli Skotlannin paikallishallintoalue vuosina 1975–1996. Nykyään se on jaettu seuraaviin hallintoalueisiin:


title: Grampian

text: Alue sai nimensä Grampianvuorista.


title: Zenagat

text: Zenagat ovat berbereihin kuuluva kansa Rkizjoen länsipuolella Mauritanian lounaisosassa. He puhuvat berberikielten erillisen haaran muodostavaa zenagaa sekä suurin osa myös arabiaa. 1980-luvulla zenagoja arvioitiin olevan 20 000 henkeä. Zenagan kielen puhujia on enää alle 7 000.


title: Zenagat

text: Zenagat ovat Mauritanian alkuperäisväestöä. Hassan-heimoon kuuluneiden arabien saavuttua alueelle osa heistä sulautui maureihin. Perinteisiä elinkeinoja ovat paimentolaisuuteen perustuva karjanhoito, maanviljely keitailla, arabikumin keruu sekä karavaanikauppa.


title: Awdaghost

text: Awdaghost (myös "Aoudaghost", "Audaghost", "Awdaghust") oli keskiaikainen kaupunki nykyisen Mauritanian eteläosassa. 800–1000-luvuilla se oli tärkeä Ghanan valtakunnan ja Pohjois-Afrikan välisen karavaanikaupan välittäjä.


title: Awdaghost

text: Ghanan pohjoisrajalla sijainnut Awdaghost oli ilmeisesti Sanhadja-ryhmään kuuluneiden zenagaberberien perustama. 900-luvun lopussa se oli laajan valtakunnan pääkaupunki. Kaupungissa asuneet arabit ja berberit harjoittivat kaupankäyntiä, käsityöammatteja, maanviljelyä ja karjanhoitoa. Kaupankäynnin perustan muodosti Ghanasta tuotu kulta. Tärkein karavaanireitti johti Taghazan kautta Marokon Sidjilmasaan


title: Awdaghost

text: Almoravidit valloittivat ja hävittivät Awdaghostin vuonna 1054/1055. Vuosisadan loppuun mennessä se liitettiin Ghanan valtakuntaan. Kaupunki säilytti asemansa kaupan keskuksena 1200-luvun loppuun saakka, minkä jälkeen se rappeutui nopeasti. Myöhemmin paikalle syntyi pienempiä asutuksia.


title: Awdaghost

text: Awdaghostin rauniot, joista nykyään käytetään nimitystä Tegdaoust, sijaitsevat 35 kilometriä Tamchakettista koilliseen. Vuodesta 1960 lähtien suoritetuissa arkeologisissa kaivauksissa on löydetty kivestä ja savitiilistä rakennettuja taloja, joiden arkkitehtuuri on samanlaista kuin Oualatassa, Tichittissä ja Chinguettissa.


title: Jonna Berghem

text: Jonna Susanne Berghem (s. 25. helmikuuta 1993 Tammisaari) on suomalainen aita- ja pikajuoksija, joka edustaa Hangö Idrottsklubbia.


title: Jonna Berghem

text: Barcelonan alle 20-vuotiaiden MM-kisoissa 2012 Berghem eteni 100 metrin aitajuoksussa välieriin ajalla 13,78. Välierässään hän oli neljäs ajalla 13,64 ja selvisi sadasosan turvin loppukilpailuun. Finaalissa Berghem oli kuudes ja teki 2,4 metrin vastatuuleen uuden ennätyksensä 13,56. Hän voitti samana vuonna 100 metrin aitojen alle 20-vuotiaiden Pohjoismaiden-mestaruuden. Tampereen alle 23-vuotiaiden EM-kilpailuissa 2013 Berghem karsiutui 200 metrin alkuerissä ja oli Suomen joukkueessa seitsemäs 4 × 100 metrin viestissä.


title: Jonna Berghem

text: Vaasan Kalevan kisoissa 2013 Berghem oli 200 metrillä hopealla ajalla 23,91 ja Oulun Kalevan kisoissa 2016 pronssilla sekä 200 metrillä ajalla 24,15 että 400 metrillä ennätysajallaan 55,22. Seinäjoen Kalevan kisoissa 2017 Berghem voitti 400 metrin aidoissa Suomen mestaruuden ennätysajallaan 58,05. Sisäratojen SM-kilpailuissa hän on saavuttanut 60 metrillä hopeaa 2015 ja 2016, 200 metrillä kultaa 2016 ja 2017 ja hopeaa 2015, 400 metrillä hopeaa 2017 sekä 60 metrin aidoissa pronssia 2011.


title: Jonna Berghem

text: Berghemillä on hallissa 300 metrillä Suomen kaikkien aikojen toiseksi paras aika 37,92, jonka hän juoksi Jyväskylässä 2. helmikuuta 2016.


title: Jonna Berghem

text: Lähde


title: I Could Fall in Love

text: "I Could Fall in Love" on meksikolaisen Selenan esittämä kappale vuodelta 1995. Se oli ensimmäinen single hänen 5. studioalbumistaan "Dreaming of You" (1995). Sen ovat tehneet Keith Thomas.


title: I Could Fall in Love

text: Kappale debytoi Yhdysvaltain "Billboard" Hot 100 Airplay -musiikkilistalla sijalle 8.


title: I Could Fall in Love

text: "I Could Fall in Love" voitti American Society of Composers, Authors and Publishers-palkinnon "Most Performed Song". "I could fall in love" voitti Tejano Music Awards-palkinnon "Crossover Song of the Year".


title: Yakup Kılıç

text: Yakup Kılıç (s. 13. heinäkuuta 1986 Elâzığ) on turkkilainen nyrkkeilijä ja olympiamitalisti. Hän edustaa seuratasolla istanbulilaista Fenerbahçe SK:ta.


title: Yakup Kılıç

text: Kılıç voitti vuonna 2005 pronssia Välimeren kilpailuissa alle 57-kiloisten sarjassa ja sai samassa painoluokassa MM-kisojen pronssimitalin Chicagossa 2007. Hän oli Pekingin olympialaisissa 2008 pronssilla 57 kilon sarjassa ja kilpaili seuraavalla kaudella alle 60-kiloisissa, joissa hän voitti pronssia Välimeren kisoista.


title: Utahin sota

text: Utahin sota oli Utahin territorion mormonisiirtolaisten ja Yhdysvaltain asevoimien välinen konflikti vuosina 1857-58. Konfliktin juuret olivat territorion mormonien ja ei-mormonien välisissä kiistoissa sekä mormonien harjoittamassa moniavioisuudessa ja pyrkimyksessä teokratian lisäämiseen hallinnossaan. Myös Mormonikapinana, Mormonisotana ja Utahin kampanjana tunnetussa konfliktissa ei käyty merkittäviä taisteluita ja tilanne ratkesi lopulta neuvottelujen avulla.


title: Utahin sota

text: Yhdysvaltain hallitus lähetti armeijan kukistamaan "mormonikapinaa", jota ei itse asiassa ollut olemassakaan. Kampanja sitoi jopa kolmanneksen maan asevoimista. Mormonit olivat valmiita polttamaan pääkaupunkinsa; kiista kulminoitui huhtikuussa 1858 hallituksen joukkojen marssiin Salt Lake Cityyn, josta mormonit olivat jo paenneet väliaikaisesti vuorille. Konflikti päättyi Brigham Youngin suostuessa sopimukseen Yhdysvaltain presidentti James Buchananin kanssa, vaikka hän kielsi territorion koskaan kapinoineen liittovaltiota vastaan.


title: Amor Prohibido (albumi)

text: Amor Prohibido on Selenan neljäs studioalbumi, joka julkaistiin 23. maaliskuuta 1994 levymerkillä EMI Latin.


title: Amor Prohibido (albumi)

text: Albumi debytoi Yhdysvalloissa Billboard 200 -listan sijalla 29.


title: Dreaming of You (Selenan albumi)

text: Dreaming of You on Selenan neljäs studioalbumi, joka julkaistiin 18. heinäkuuta 1995 levymerkillä EMI Latin.


title: Dreaming of You (Selenan albumi)

text: Albumi debytoi Yhdysvalloissa Billboard 200 -listan ensimmäisellä sijalla.


title: Selena Live!

text: Selena Live! on Selenan livealbumi, joka julkaistiin 4. toukokuuta 1993 levymerkillä EMI Latin.


title: Selena Live!

text: Albumi nousi kaksi vuotta julkaisunsa jälkeen Billboard 200 -listan sijalle 79.


title: Norbert Keßlau

text: Norbert Keßlau (s. 13. heinäkuuta 1962 Dortmund) on saksalainen entinen soutaja ja olympiamitalisti. Hän edusti seuratasolla dortmundilaista Ruderklub Hansaa.


title: Norbert Keßlau

text: Keßlau oli vuonna 1979 nuorten MM-kilpailuissa mukana maansa pronssia voittaneessa perämiehellisten nelikkojen joukkueessa ja sai samasta lajista hopeaa 1980. Hän voitti perämiehettömissä nelikoissa aikuisten maailmanmestaruuden Duisburgissa 1983 ja sousi maansa joukkueessa myös Los Angelesin olympiakisoissa 1984, joissa Länsi-Saksa sijoittui neljänneksi. Keßlau voitti MM-kisoissa kultaa 1985 ja hopeaa 1986, mutta vuonna 1987 joukkue jäi seitsemänneksi. Hän oli mukana voittamassa pronssia vuoden 1988 olympialaisista, ja MM-kisoissa 1989 Keßlau kilpaili kahdeksikoissa, joissa Länsi-Saksa sai kultaa.


title: Norbert Keßlau

text: Keßlau voitti maansa mestaruuskilpailuissa viisi kultaista ja yhden hopeisen mitalin perämiehettömistä nelikoista, jonka lisäksi hän sai kahdeksikoista kolme kultaa ja yhden hopean.


title: Entre a Mi Mundo

text: Entre a Mi Mundo on Selenan kolmas studioalbumi, joka julkaistiin 6. toukokuuta 1992 levymerkillä EMI Latin.


title: Entre a Mi Mundo

text: Albumi debytoi Yhdysvalloissa Billboard 200 -listan sijalla 97.


title: Ven Conmigo

text: Ven Conmigo on Selenan toinen studioalbumi, joka julkaistiin 6. lokakuuta 1990 levymerkillä EMI Latin.


title: Selena (albumi)

text: Selena on Selenan ensimmäinen studioalbumi, joka julkaistiin vuonna 1989 levymerkillä EMI.


title: Akiko Kawase

text: Akiko Kawase (; s. 13. heinäkuuta 1971 Tokio) on japanilainen entinen taitouimari ja olympiamitalisti. Hän oli voittamassa pronssia Atlantan olympialaisissa 1996 joukkueohjelmasta.


title: Kátia Lopes

text: Kátia Andreia Caldeira Lopes (s. 13. heinäkuuta 1973 Rio de Janeiro) on brasilialainen entinen lentopalloilija ja olympiamitalisti. Hän edusti seuratasolla riodejaneirolaista Flamengoa. Lopes pelasi seitsemän ottelua Sydneyn olympialaisissa 2000, joissa Brasilia voitti pronssia.


title: The Seeds

text: The Seeds oli yhdysvaltalainen rockyhtye, joka perustettiin Los Angelesissa vuonna 1965. Yhtyeen jäseniä olivat: Sky Saxon, Daryl Hooper, Jan Savage, Rick Andridge. Yhtyeen musiikkityylejä olivat psykedeelinen rock, garage rock, proto punk ja acid rock.


title: Juho Saarikoski

text: Juho Mikael Saarikoski (s. 19. toukokuuta 1993 Pori) on suomalainen moukarinheittäjä, joka edustaa Tampereen Pyrintöä. Hänen valmentajansa on Antti Saarikoski. Saarikoski selviytyi alle 20-vuotiaiden MM-kisoissa Barcelonassa 2012 moukarinheiton finaaliin karsinnan neljänneksi parhaalla tuloksella 73,85 m. Finaalissa hän sijoittui seitsemänneksi kuuden kilon moukarin ennätyksellään 74,89 m. Hänen ennätyksensä miesten 7,26 kilon moukarilla on 71,52 m.


title: Juho Saarikoski

text: Kalevan kisoissa Saarikoski oli pronssilla 2014.


title: Ilmari Lahtinen

text: Ilmari Juho William Lahtinen (s. 12. lokakuuta 1993 Pori) on suomalainen moukarinheittäjä, joka edustaa Noormarkun Nopsaa. Hänen valmentajansa on Juha Lahtinen. Hän selviytyi alle 20-vuotiaiden MM-kisoissa Barcelonassa 2012 moukarinheiton finaaliin karsinnan kahdeksanneksi parhaalla tuloksella 73,30. Finaalissa hän sijoittui kuudenneksi kuuden kilon moukarin alle 20-vuotiaiden silloisella Suomen ennätyksellä 75,26. Hänen ennätyksensä miesten 7,26 kilon moukarilla on 69,98.


title: Mustalampi (Karstula)

text: Mustalampi on pieni järvi Karstulassa Keski-Suomessa, Kymijoen päävesistössä. Se on suurin Suomen noin viidestäsadasta samannimisestä järvestä.


title: Mustalampi (Karstula)

text: Järviwiki:Mustalampi


title: Braian Toledo

text: Braian Ezequiel Toledo (s. 8. syyskuuta 1993 Marcos Paz) on argentiinalainen keihäänheittäjä.


title: Braian Toledo

text: Vuonna 2009 Toledo saavutti pronssia alle 18-vuotiaiden MM-kilpailuissa tuloksella 73,44 m. Muutamaa viikkoa myöhemmin hän sijoittui toiseksi nuorten Etelä-Amerikan mestaruuskilpailuissa ja voitti kultaa nuorten Pan-Amerikan mestaruuskilpailuissa. Vuonna 2010 Toledo voitti kultaa nuorten kesäolympialaisissa tuloksella 81,78 m ja alle 18-vuotiaiden Etelä-Amerikan mestaruuskilpailuissa tuloksella 85,32 m. Vuoden 2011 Pan-Amerikan kisoissa Toledo sijoittui kolmanneksi tuloksella 79,53 m. Lisäksi hän voitti alle 20-vuotiaiden Pan-Amerikan ja Etelä-Amerikan mestaruudet. Alle 20-vuotiaiden MM-kilpailuissa Barcelonassa 2012 hän sijoittui toiseksi tuloksella 77,09 m. Hän voitti samana vuonna Ibero-Amerikan mestaruuden ja alle 23-vuotiaiden Etelä-Amerikan mestaruuden, mutta karsiutui Lontoon olympialaisissa loppukilpailusta. Vuonna 2013 Toledo sijoittui kolmanneksi Etelä-Amerikan-mestaruuskilpailuissa. Seuraavana vuonna hän voitti alle 23-vuotiaiden Etelä-Amerikan-mestaruuden.


title: Braian Toledo

text: Toledo saavutti 2015 hopeaa Etelä-Amerikan-mestaruuskilpailuissa. Pan-Amerikan kisoissa hän oli neljäs. Pekingin MM-kilpailuissa 2015 hän sijoittui kymmenenneksi kuin myös Rio de Janeiron olympialaisissa 2016. Hän voitti 2017 Etelä-Amerikan-mestaruuden, mutta karsiutui loppukilpailusta Lontoon MM-kilpailuissa.


title: Braian Toledo

text: Toledo on alle 18-vuotiaiden kaikkien aikojen tilaston kärjessä. 13. helmikuuta 2010 hän heitti 700-grammaista keihästä 84,85 metriä. Aikaisempi kärkitulos oli Valeri Jordanin 83,02 m. Kolme viikkoa myöhemmin 6. maaliskuuta hän paransi kärkitulostaan heitettyään 89,34 m. Toledon ennätys miesten 800 gramman keihäällä on 83,32 m, joka on myös Argentiinan ennätys.


title: Harlow Townin rautatieasema

text: Harlow Townin rautatieasema on Greater Anglian ylläpitämä rautatieasema Harlow’n kaupungissa Essexissä Englannissa. Asemalta on liikennettä Lontoon Cityyn Liverpool Streetin rautatieasemalle ja vastakkaiseen suuntaan Stanstedin lentoasemalle ja Cambridgeen. Lisäksi junia kulkee Stratfordiin. Kaikkia junavuoroja liikennöi Greater Anglia. Osa vuoroista liikennöidään Stansted Express -nimikkeellä.


title: Harlow Townin rautatieasema

text: Asema avattiin 9. elokuuta 1841 nimellä Burnt Mill and Netteswell. Nimi lyheni muotoon Burnt Mill tammikuussa 1843. Nykyisen nimensä asema sai 13. kesäkuuta 1960 perusteellisen uudelleenrakennuksen jälkeen.


title: SuperTuxKart

text: SuperTuxKart on vapaa Mario Kartin tapainen kilpailupeli linuxille. Pelissä on Tuxin lisäksi ohjattavana monien muiden avointen ohjelmistoprojektien hahmoja kuten Puffy, Mozilla ja BSD-demoni. SuperTuxKart löytyy useimpien Gnu/Linux jakeluiden pakettivarastoista. SuperTuxKart on ohjelmoitu C++ ohjelmointikielellä ja käyttää OpenAL -kirjastoa ääniin.


title: Bishop’s Stortfordin rautatieasema

text: Bishop’s Stortfordin rautatieasema on Greater Anglian ylläpitämä rautatieasema Bishop's Stortfordin kaupungissa Hertfordshiressä Englannissa. Asemalta on liikennettä Lontoon Cityyn Liverpool Streetin rautatieasemalle ja vastakkaiseen suuntaan Stanstedin lentoasemalle ja Cambridgeen. Lisäksi junia kulkee Stratfordiin. Kaikkia junavuoroja liikennöi Greater Anglia. Osa vuoroista liikennöidään Stansted Express -nimikkeellä.


title: Bishop’s Stortfordin rautatieasema

text: Bishop’s Stortfordin asema on avattu 16. toukokuuta 1842. Sitä käytti kaudella 2014–2015 vähän yli kolme miljoonaa matkustajaa.


title: Playoffien paras pelaaja -palkinto (rullakiekko)

text: Playoffien paras pelaaja -palkinto on Suomen Jääkiekkoliiton vuosittain rullakiekon SM-liigan pudotuspelien parhaalle pelaajalle myöntämä tunnustuspalkinto. Palkinto on jaettu vuodesta 2001 alkaen.


title: Vicarious Visions

text: Vicarious Visions on yhdysvaltalainen videopeliyhtiö. Yhtiön perusti veljekset Karthik Bala ja Guha Bala vuonna 1990, kun molemmat olivat lukiossa. Tällä hetkellä Vicarious Visionsin osuus vähittäiskaupassa on yli 2,5 miljardia dollaria ja sen pelejä on myyty maailmanlaajuisesti yli 40 miljoonaa kappaletta.


title: Vicarious Visions

text: "Terminus", online-moninpelattava avaruussimulaattoripeli, voitti Independent Games Festivalin palkintoa vuonna 1999. Yhtiön kaksikko tuli tunnetuksi johtavana käsikonsolipelien tuottajana kun he kehittivät "Tony Hawk’s" -pelisarjan pelejä Game Boy Advancelle vuonna 2001. Siitä eteenpäin he ovat tunnettuja monien pelien kuten "Spider-Manin", "Spider-Man 2":n, "Ultimate Spider-Manin", "Crash Nitro Kartin", "Jedi Knight II":n, "Doom 3":n Xbox-version ja "Tony Hawk’s AmericanSk8landin" kehittämisestä. Vicarious Visions on kehittänyt "Guitar Hero" -pelisarjaa myös Nintendo DS:lle ja Wiille. Nintendo DS:lle julkaistulle "ille" Vicarious Visions kehitti ”Guitar Gripinä” tunnetun kitaraohjaimen.


title: Vicarious Visions

text: 10. kesäkuuta 2011 vahvistettiin että Vicarious Visions kehittää "n" Nintendo 3DS -versiota.


title: Vicarious Visions

text: Vuonna 2011 vahvistettiin että Vicarious Visions työllistää kolmea tuntematonta projektia.


title: Vicarious Visions

text: 1990-luvun lopulla, Vicarious Visions nimitti Michael Marvinin sen hallituksen johtajaksi. Heidän johdollaan, yhtiön myynnistä neuvoteltiin Activisionin kanssa tienaten 20 kertaa alkuperäisten omistajien ansioita suuremmat ansiot.


title: Vicarious Visions

text: Tammikuussa 2005, Activision osti Vicarious Visionsin.


title: Vicarious Visions

text: Vicarious Visionsin päämaja sijaitsee hiljattain remontoidussa neljänkymmenentuhannen neliön kiinteistössä teollisuusrakennuksessa Menandsissa, New Yorkin osavaltiossa, aivan osavaltion pääkaupungin, Albanyn ulkopuolella.


title: Stansted Mountfitchetin rautatieasema

text: Stansted Mountfitchetin rautatieasema on Greater Anglian ylläpitämä rautatieasema Stansted Mountfitchetin kylässä Essexissä Englannissa. Asemalta on liikennettä Lontoon Cityyn Liverpool Streetin rautatieasemalle ja vastakkaiseen suuntaan Stanstedin lentoasemalle ja Cambridgeen. Lisäksi junia kulkee Stratfordiin. Kaikkia junavuoroja liikennöi Greater Anglia. Osa vuoroista liikennöidään Stansted Express -nimikkeellä.


title: Stansted Mountfitchetin rautatieasema

text: Stansted Mountfitchetin asema on avattu 30. heinäkuuta 1845 nimellä Stanstead. Nimi muuttui muotoon Stansted joulukuussa 1890, ja nykyisen nimensä asema sai 29. syyskuuta 1990 hieman ennen Stanstedin lentoaseman rautatieyhteyden valmistumista. Alkuperäinen asemarakennus on edelleen käytössä.


title: Vuoden rullakiekkoilija

text: Vuoden rullakiekkoilija on Suomen Jääkiekkoliiton vuosittain myöntämä tunnustuspalkinto.


title: Astrid Lindgrens Värld

text: Astrid Lindgrenin maailma ("Astrid Lindgrens Värld") on huvipuisto Astrid Lindgrenin syntymäkaupungissa Vimmerbyssä Ruotsissa. Siellä vierailijat voivat tavata Lindgrenin kirjoista tuttuja hahmoja. Kaikki rakennelmat on tehty vastaamaan hänen kirjojensa kuvauksia. Huvipuistossa on useita erilaisia esityksiä, joissa tapaa parhaiten tunnetut hahmot kuten Peppi Pitkätossun, Vaahteramäen Eemelin, Katto-Kassisen ja Ronja ryövärintyttären.


title: Astrid Lindgrens Värld

text: Huvipuisto on auki kesäisin toukokuusta elokuuhun. Vuonna 2013 avattiin Lönneberga-kylä, jossa vierailijat pääsevät tutustumaan Vaahteramäen Eemelin kotitaloon.


title: Jahtimakkara

text: Jahtimakkara on sianlihasta valmistettu, sipulilla tai valkosipulilla maustettu leikkelemakkara. Saksalaiseen "jagdwurstiin" perustuva jahtimakkara muistuttaa lauantaimakkaraa. Sitä myydään sekä siivutettuna että tankona.


title: Jahtimakkara

text: Sosiaali- ja terveysministeriön alaisen Terveyden ja hyvinvoinnin laitoksen ylläpitämän Fineli-koostumustietokannan mukaan jahtimakkaran ravintosisällöstä on keskimäärin 17,1 % rasvaa, 10,2 % proteiinia ja 5,8 % hiilihydraatteja. Luvut edustavat jahtimakkaran tuotekeskiarvoa. Makkaran energiasisältö on keskimääräin noin 900 kJ / 100 g, josta 70 % tulee rasvasta.


title: Whitney

text: Whitney voi tarkoittaa seuraavia asioita:


title: Seven Sistersin asema

text: Seven Sisters on rautatie- ja metroasema Haringeyn alueella Pohjois-Lontoossa. Asema sijaitsee Lontoon matkakortin maksualueella 3.


title: Seven Sistersin asema

text: Seven Sistersin rautatieasema on avattu vuonna 1872 osana Great Eastern Railwayn rakentamaa Stoke Newington and Edmonton Railway -rataosuutta. Metroasema on otettu käyttöön vuonna 1968 ja se on Lontoon metron Victoria Linen käytössä. Metrojunia kulkee Lontoon keskustan kautta Brixtoniin ja vastakkaiseen suuntaan Walthamstow Centralin asemalle.


title: Leslie Green

text: Leslie Green (1875 Lontoo, Yhdistynyt kuningaskunta – 31. elokuuta 1908) oli brittiläinen arkkitehti, joka suunnitteli 1900-luvun alkupuolella yli 40 Lontoon metron asemaa. Greenin suunnitelemille asemille tyypillisiä elementtejä ovat punaiset julkisivut ja tiilipäällysteiset sisätilat ja laiturialueet.


title: Pertti Jenytin

text: Pertti Jenytin (s. 21. huhtikuuta 1932 Rauma) on suomalainen lehtikuvaaja, entinen Lehtikuvan toimitusjohtaja ja 1950–1960-lukujen vaihteen maajoukkuejääkiekkoilija.


title: Pertti Jenytin

text: Jenytin pääsi jo kansakoulun toisluokkalaisena samassa talossa asuneen valokuvaaja Oswald Hedenströmin lähetiksi ja pian myös apulaiseksi. Oppia saatuaan Jenytin hankkiutui sotien jälkeen Monifoto Oy:öön, jossa teki jo lehtikuvauksia muun muassa Seuralle ja Urheilun Kuva-Aitta -lehdelle. Asevelvollisuuden ja Viittakiven opiston jälkeen Jenytin pääsi Lehtikuvaan, jossa työskenteli aina eläköitymiseensä saakka, vimeksi toimitusjohtajana vuosina 1977–1983.


title: Pertti Jenytin

text: Pertti Jenytin pelasi jääkiekon SM-sarjassa Karhu-Kissojen joukkueessa vuosina 1951–1957 ja HIFK:ssa vuosina 1957–1963 yhteensä 112 ottelua ja saavutti kerran SM-hopeaa sekä kerran SM-pronssia. Suomen maajoukkueessa hän pelasi seitsemän A-maaottelua.


title: Kide (komponentti)

text: Kide on pietsosähköinen elektroniikan komponentti, joka on yleensä kvartsia. Kytkennässä kide värähtelee mekaanisesti ominaisvärähtelytaajuudellaan ja toimii sähköisenä resonanssipiirinä. Suuren induktanssin ja pienen sisäisen resistanssin vuoksi piirin hyvyysluku on suuri ja siten kideoskillaattorin värähtelyn spektri on hyvin kapea. Lisäksi kiteen toimintataajuuden lämpötila- ja jänniteriippuvuus ovat suhteellisen vähäisiä joten värähtelytaajuus on erittäin vakaa. Vakautta voidaan edelleen parantaa lämpötilakompensoinnin avulla.


title: N-liitin

text: N-liitin on radiotekniikassa käytetty koaksiaalikaapelille tarkoitettu RF-liitin. Tyypillisesti N-liittimiä on saatavissa 50 ja 75 Ω impedanssitasoille.


title: SMA-liitin

text: SMA-liitin on radiotekniikassa käytetty pienikokoinen koaksiaalikaapelille tarkoitettu RF-liitin. SMA-liittimessä on lukitusta varten kierre, jonka halkaisija on noin 6 mm.


title: SMA-liitin

text: Sveitsiläisen liitinvalmistaja Huber+Suhnerin PC 3.5 ja SK 2.92 -liittimet muistuttavat ulkoisesti SMA-liittimiä, mutta niiden RF-mikroaalto-ominaisuudet ovat SMA-littimiä paremmat. PC 3.5-, SK 2.92- ja SMA-littimet ja adapterit ovat mekaanisesti yhteensopivia.


title: Jason Rogers

text: Jason Rogers (s. 31. elokuuta 1991) on saintkittsnevisläinen pikajuoksija, 4 × 100 metrin viestin MM-mitalisti.


title: Jason Rogers

text: Rogers sai 2008 pronssia Calin Keski-Amerikan ja Karibian mestaruuskilpailujen 4 × 100 metrin viestissä. Nuorten Kansainyhteisön mestaruuskilpailuissa Punessa hän oli samana vuonna alle 19-vuotiaiden sarjassa kolmas 100 metrin ja neljäs 200 metrin juoksussa. Hän sijoittui Port-of-Spainin alle 20-vuotiaiden Pan-Amerikan mestaruuskilpailuissa 2009 kuudenneksi 100 metrillä.


title: Jason Rogers

text: Rogers sijoittui seuraavana vuonna alle 20-vuotiaiden sarjassa 100 metrillä toiseksi Keski-Amerikan ja Karibian mestaruuskilpailuissa ja Carifta Gameseissa sekä kuudenneksi Monctonin MM-kilpailuissa. Delhin Kansainyhteisön kisoissa hän karsiutui 100 metrin alkuerissä.


title: Jason Rogers

text: Rogers juoksi Daegun MM-kilpailuissa 2011 avausosuuden Saint Kitts ja Nevisin 4 × 100 metrin viestijoukkueessa, joka sai pronssia ajalla 38,49. Alkuerissä joukkue oli juossut maansa ennätyksen 38,47. Hän juoksi avausosuuden myös saman vuoden Guadalajaran Pan-Amerikan kisoissa, joissa Saint Kitts ja Nevis sai hopeaa sekä Mayagüezin Keski-Amerikan ja Karibian mestaruuskilpailuissa, joissa joukkue sijoittui kolmanneksi. Pan-Amerikan kisojen 100 metrillä hän karsiutui välierissä.


title: Jason Rogers

text: Rogers voitti Pohjois- ja Keski-Amerikan sekä Karibian alle 23-vuotiaiden mestaruuskilpailuissa Irapuotossa 2012 kultaa 100 metrillä. Lontoon olympialaisissa hän karsiutui 100 metrin alkuerissä. Seuravana vuonna hän sijoittui Keski-Amerikan ja Karibian mestaruuskilpailuissa 100 metrillä viidenneksi ja karsiutui Moskovan MM-kilpailuissa saman matkan välierissä. Hän karsiutui 2014 välierissä sekä Sopotin MM-hallikilpailujen 60 metrillä että Glasgow'n Kansainyhteisön kisojen 100 metrillä.


title: Jason Rogers

text: Rogers kuului Saint Kitts ja Nevisin viestijoukkueeseen, joka sijoittui kuudenneksi IAAF World Relays -kilpailujen 4 × 100 metrin viestissä 2015. Pohjois- ja Keski-Amerikan sekä Karibian mestaruuskilpailuissa hän oli samana vuonna 100 metrillä kuudes.


title: Olli Helenius

text: Olli Helenius on suomalainen laulaja–lauluntekijä ja muusikko. Hän on toiminut muun muassa rumpalina, laulajana ja tuottajana kymmenillä levyillä. Helenius on valmistunut Oulunkylän Pop Jazz Konservatoriosta.


title: Olli Helenius

text: Helenius aloitti muusikonuransa 1986 toimien Focus-nimisen yhtyeen rumpalina puoli vuotta. Sen jälkeen hän perusti kavereidensa kanssa yhtyeen nimeltä "Heaven up", joka julkaisi pitkäsoiton 1990. Yhtye lopetti toimintansa 1992, vaikka myöhemmin keikkaili vielä jonkin aikaa re-union hengessä.


title: Olli Helenius

text: Olli Helenius perusti veljensä Harri Heleniuksen kanssa 1992-luvun yhtyeen Bass'n Helen, jossa hän soitti vuoteen 2002 saakka. Samoihin aikoihin hän perusti hard-rock-yhtyeen L-60°, joka julkaisi 3 pitkäsoittoa ja keikkaili pääsääntöisesti ulkomailla. 2009 Helenius perusti L-60°:n pohjalta yhtyeen Fivestar Prophet, joka on julkaissut yhden pitkäsoiton. Vuosina 1998-2012 Helenius soitti rumpuja Juha Tapion yhtyeessä, minkä lisäksi hän on toiminut myös Pekka Laukkarisen taustayhtyeen rumpalina.


title: Olli Helenius

text: Helenius on tehnyt pitkään musiikkia myös suomigospelin parissa ja julkaissut soolouransa aikana musiikkia viiden albumin verran.


title: Olli Helenius

text: Kevät-talvella 2012 Helenius solmi levytyssopimuksen Sony Musicin kanssa. Ensimmäinen single oli "Nyt ja aina", toinen single "Eri suuntiin".


title: Olli Helenius

text: Heleniuksen albumi "Nyt ja aina" ilmestyi 25. tammikuuta 2013." "Listasijoitukset Suomen viralliselta singlelistalta (Single Top 20), Suomen virallinen latauslista (Top 30) ja Suomen Radiolista (Music Control / Radiomonitor) (Radio Top 100).


title: Sammy Case

text: Sammy Case on homopornonäyttelijä, joka esiintyi vuosina 2004–2006. Hän voitti vuonna 2005 GayVN-palkinnon kategoriassa "Best Threesome" elokuvasta "BuckleRoos 2". Yleensä Case on esiintynyt bottomin ominaisuudessa. Ennen uraansa aikuisviihdeteollisuudessa hän toimi eroottisena tanssijana synnyinkaupungissaan Fort Lauderdalessa Floridassa.


title: Ooredoo Tunisia

text: Ooredoo Tunisia (aikaisemmin Tunisiana, ) on tunisialainen teleoperaattori, joka perustettiin vuonna 2002. Sen päämaja sijaitsee maan pääkaupungissa Tunisissa. Ooredoo on Tunisian johtava matkapuhelinliittymä. Yhtiön omistus siirtyi egyptiläiseltä Orascom Telecomilta Wataniya Telecomille marraskuussa 2010 1,2 miljoonan dollarin kaupassa.


title: Ooredoo Tunisia

text:
24. huhtikuuta 2014 Tunisiana muutti uuden omistuksen myötä nimensä Ooredoo Tunisiaksi.
Tunisiana toimi sponsorina pääosin urheilun parissa. Se järjestää muun muassa nuorten jalkapallotapahtumia, katukoripalloa ja rantatennistä. Tunisiana oli myös yksi sponsoreista Karthagon jazztapahtumassa.


title: Udo Zimmermann

text: Udo Zimmermann (s. 6. lokakuuta 1943 Dresden) on saksalainen säveltäjä.


title: Udo Zimmermann

text: Zimmermann oli vuosina 1954–1962 Dresden Kreuzchorin jäsen. Vuosina 1962–1968 hän opiskeli Dresdenin konservatoriossa. Myöhemmin hän on muun muassa toiminut Dresdenin konservatorion professorina sekä Leipzigin oopperan johtajana (1990–2000). Vuonna 2008 Zimmermannista tuli Saksin taideakatemian puheenjohtaja. Hän on säveltänyt lukuisia oopperoita, joita ovat "Levins Mühle" (1972), "Der Schuhu und die fliegende Prinzessin" (1976), "Die wundersame Schustersfrau" (1981) ja "Weiße Rose" (1985). Hänen muita teoksiaan ovat "Sinfonia come un grande Lamento" (1977) ja "Pax Questuosa (Der klagende Friede)" (1982) solisteille, kolmelle kuorolle ja orkesterille.


title: Udo Zimmermann

text: Zimmermann on Euroopan tieteiden ja taiteiden akatemian jäsen. Hän sai vuonna 1993 Bundesverdienstkreuzin (1. luokka). Hän on myös Ordre des Arts et des Lettres'n upseeri.


title: Kyle Lewis

text: Kyle Lewis (s. 1971) on homopornonäyttelijä, joka on työskennellyt muun muassa All Worlds Videolle. Hän on 180-senttinen ja esiintyjänä versatile. Hän voitti vuonna 2004 Grabby- ja vuonna 2005 GayVN-palkinnon. Molemmat palkinnot tulivat "parhaan ryhmäkohtauksen" kategoriassa, ja elokuva oli "Bolt". Lewis esiintyi aikuisviihde-elokuvissa vuosina 2004–2008.


title: Andrew Watson (piispa)

text: Andrew Watson (s. 1961) on brittiläinen anglikaanikirkon pappi, joka toimii Astonin piispana Birminghamin hiippakunnassa. Hänet konsekroitiin vuonna 2008. Hänen edeltäjänsä virassa oli John Austin. Watsonin isovanhemmat isän puolelta olivat aikoinaan lähetystyössä Kiinassa. Watson opiskeli Winchester Collegessa ja Corpus Christi Collegessa. Hänellä on puoliso Beverly, ja parilla on neljä lasta: Hannah, Samuel, Joseph ja Lydia.


title: Andrew Watson

text: Andrew Watson on seuraavien henkilöiden nimi:


title: Hasselblatt

text: Hasselblatt on muun muassa seuraavien henkilöiden sukunimi:


title: George Buckbee

text: George Lewis Buckbee (2. lokakuuta 1931 Stamford, Connecticut, Yhdysvallat – 22. kesäkuuta 2012 Siuntio) oli yhdysvaltalaissyntyinen suomalainen professori, joka vaikutti monipuolisesti Suomen musiikkielämään.


title: George Buckbee

text: Buckbee tutustui suomalaiseen musiikkiin suomalaisen vaimonsa kautta ja opiskeli Suomessa apurahan turvin vuosina 1959–1960. Hän sai jälleen vuonna 1964 apurahan ja tuli perheensä kanssa Helsinkiin. Vuonna 1965 hän astui Kansallisoopperan palvelukseen. Vuosina 1968–1969 hän työskenteli Oslossa mutta palasi sen jälkeen taas Kansallisoopperaan. Vuosina 1973–1996 hän oli Pacific-yliopiston professorin virassa ja jäätyään eläkkeelle hän palasi jälleen Suomeen, jossa hän 2005–2007 johti Svenska Oratorieköreniä mutta vieraili myös Yhdysvalloissa.


title: George Buckbee

text: Buckbee työskenteli myös Sibelius-Akatemiassa oopperakoulutuksessa. Savonlinnan oopperajuhlien harjoitussäestäjä hän oli 1966–1973 ja valmensi ja johti kamarioopperoita televisiolle sekä säesti äänityksissä Kansallisoopperan taiteilijoita. Buckbee käänsi englanniksi Leevi Madetojan "Pohjalaisia" ja Aarre Merikannon oopperan "Juha". Hänellä oli tekeillä muistelmat Yrjö Kilpisestä.


title: George Buckbee

text: Buckbee sai Suomen kansalaisuuden vuonna 2007.


title: Tennis (albumi)

text: Tennis on englantilaisen laulaja-lauluntekijä ja kitaristi Chris Rean kolmas studioalbumi. Julkaisuvuosi on 1980 ja hän on sen itse tuottanut.


title: Tennis (albumi)

text: Levy-yhtiö on englantilainen Magnet Records. LP-levyn luettelotunnus on 7C 062-63748 ja C-kasetin 262-63748.Chris Rea on tehnyt kaikki kappaleet. "No Work Today" ja "Friends Across the Water" ovat soitinkappaleita. Muiden kappaleiden sanat on painettu LP-levyn suojakuoreen Magnet Music Ltd:n luvalla. Kuoren kääntöpuolella on David Magnusin ottama puolivartalokuva Chris Reasta.Vierailevat muusikot:


title: Tennis (albumi)

text: Thornberg ja Ravenscroft ovat tehneet puhallinsoittimien sovitukset. Raoul Gonzales esiintyy levyllä Brazil F.C:n, Lee Thornburg The Confederate Cavalryn (The Grey Ones) ja Mark Rea Mr Really Good Ices Ltd:n suosiollisella luvalla.


title: Tennis (albumi)

text: Taustalaulajat:


title: Tennis (albumi)

text: Apuhenkilökunta:


title: Tennis (albumi)

text: Managerit yhtiöstä Pendulum Management, 11 Cross Keys Close, London, W.1.


title: Tennis (albumi)

text: Kiitokset:Erityiskiitokset australialaiselle "Hang Tenille" luvasta käyttää tennis-teemakuvaa. Kansikuvassa on silmänkantamattomiin tenniskenttiä sekä niillä pelaajia. Etualalla näkyy muusikoita ja auringon virkaa esittää tennispallo. Kannen kääntöpuolen kuvassa tenniskentät ovat tyhjentyneet ja näkyvissä on vain kitaristi.


title: Tennis (albumi)

text: Magnet Records and Tapes on toiminut osoitteessa Magnet House 22 York Street, London W1H 1FD. Äänitteiden jakelusta Skandinaviassa ja Suomessa on huolehtinut EMI. LP-levyjä on valmistettu Ruotsissa ja kannen on tällöin valmistanut SIB TUMBA SWEDEN.


title: Strandman

text: Strandman on muun muassa seuraavien henkilöiden sukunimi:


title: Haihatus

text: Haihatus on Joutsassa sijaitseva taidetta tuottava ja kulttuuritapahtumia järjestävä taidekeskus. Se toimii kolmessa talossa, joissa ovat Haihatuksen pääkonttori, taiteilijaresidenssit sekä työskentely-, harjoittelu-, esiintymis- ja yhteisiä oleskelutiloja.


title: Haihatus

text: Haihatuksessa järjestetään nykytaiteen kesänäyttelyitä, tapahtumia ja muita näyttelyitä ympäri vuoden.


title: Haihatus

text: Raimo Auvisen ja Merja Metsäsen muuttaessa pääkaupungista maaseudulle vuonna 1989 sekä huolestuneet kaupunkilaissukulaiset, että huvittuneet maalaisnaapurit huokailivat muuttoa hetken haihatukseksi. Toiminta alkoi Nokan vanhalla kyläkoululla Hartolassa. Vuosikausia kytenyt hinku kerätä maaseudun takapihoilla ja liitereissä syntyneitä teoksia omalle pihalle veistospuistoksi toteutettiin 1990-luvun lopulla. Koulun kellari ja avovintti tyhjennettiin näyttelytiloiksi, jonka nimeksi tuli Haihatus. Ensimmäisen näyttelyn suojelijana toimi M.A. Numminen":"omien vuosiensa 1966-1969, 1973-1979, 1984-1989 sekä vuosien 1994 ja 2000 osalta."


title: Haihatus

text: Seuraavana kesänä 2001 näyttelyä ei enää rajattu pelkästään kansantaiteilijoille, vaan mukaan hyväksyttiin myös henkeen sopivia ammattilaisia. Taiteen tiloiksi uhrattiin myös koulun vanhat huussit ja navetta lantalaa myöten. Kenttää laajennettiin myös esittävän taiteen puolelle. Koulun viereen rakennetussa metsäteatterissa esitti kyläläisistä koottu "Forest Camp"-ryhmä muusiikkipitoista kesäteatteri-ilottelua "Menikö metsään?"


title: Haihatus

text: Haihatus muutti kunnan entiseen kurjainhoitolaitokseen Joutsaan vuonna 2001 ja Haihatus muuttui taidelaitokseksi. Uusi paikka sijaitsee Nelostien varrella.


title: Haihatus

text: Vuonna 2003 perustettiin yhdistys Haihatuksen Henki ry, jonka tarkoitukseksi kirjattiin taiteiden tekemisen ja esille tuomisen rohkaiseminen, sekä erilaisten tapahtumien ja taideprojektien järjestäminen.


title: Haihatus

text:
Kymmenennen toimintavuoden kunniaksi yhdistys järjesti valtakunnallisen "Kulttuurin kiertotie" näyttelykiertueen. Keväällä 2009 opetusministeriön myöntämän Valtakunnallisten kulttuuritapahtumien tuella näyttelytoiminta siirtyi yhdistyksen hallinnoitavaksi. Paikan perustaja Merja Metsänen menehtyi 21.marraskuuta 2018.
ITE-taide


title: Yoigo

text: Yoigo on espanjalainen teleoperaattori, joka on osa TeliaSonera-konsernia. Vuonna 2012 TeliaSonera ilmoitti myyvänsä Yoigon, mutta 2013 emoyhtiö kuitenkin ilmoitti jatkavansa Yoigon kehittämistä. Kesäkuussa 2016 Telia ilmoitti myyvänsä osuutensa Yoigosta. Kauppa toteutui syyskuussa 2016.


title: Mutual Film

text: Mutual Film Corporation oli varhainen yhdysvaltalainen elokuvayhtiö, joka tunnetaan nykyään parhaiten Charlie Chaplinin lyhytelokuvista.


title: Mutual Film

text: John Freuler ja John Aitken perustivat maaliskuussa 1912 Mutual Filmin, joka oli yksi ensimmäisiä Wall Streetiltä rahoitusta saaneista elokuvayhtiöistä. Yhtiö sai 2,5 miljoonan dollarin pääoman ja pystyi sen turvin hankkimaan nopeasti menestystä. Yhtiö hankki tunnettuja tuottajia muilta yhtiöiltä ja nousi pian Yhdysvaltain suurimpien elokuvalevittäjien joukkoon. Vaikka Mutualin jakamat viikoittaiset yksikelaiset elokuvat olivat suosittuja, se tuotti myös muutamia pidempiä elokuvia, kuten Thomas H. Incen "The Battle of Gettysburg" ja D. W. Griffithin "The Avenging Conscience".


title: Mutual Film

text: Aitken jätti Mutualin 1915 ja vei Incen ja Griffithin mukanaan. Aitken ja Griffith jätti yhtiön, koska se ei suostunut rahoittamaan Griffithin "Kansakunnan syntyä". Mutual palasi tämän jälkeen lyhytelokuvien jakelijaksi ja teki 1916 sopimuksen Charlie Chaplinin kanssa. Chaplinin Mutual-elokuvia olivat muun muassa "Panttilainaaja" ja "Pikkutunneilla". Chaplin siirtyi 1917 First Nationalille, vaikka Mutual tarjosi miljoonan dollarin sopimusta. Mutualin tilanne heikentyi nopeasti, ja sen johtaja Fruler jätti yhtiön 1918. Se liitettiin pian tämän jälkeen Affiliated Distributors Companyyn.


title: Saint-Martin-de-Boscherville

text: Saint-Martin-de-Boscherville on kunta Seine-Maritimen departementissa Ylä-Normandian hallintoalueella Ranskassa. Kylästä on näkymät Seinen laaksoon.


title: Saint-Martin-de-Boscherville

text: Kunnan pääaukion reunalla sijaitsee 1100-luvulla rakennettu St. Georgesin luostarikirkko. Sen on rakennuttanut Guillaume de Tancarville vuonna 1114 antamallaan käskyllä entiselle pakanalliselle palvontapaikalle.


title: Dipolikaiutin

text: Dipolikaiuttimessa kaiutinelementtejä ei ole koteloitu, joten se säteilee ääntä sekä eteen- että taaksepäin.


title: Dipolikaiutin

text:
Taaksepäin suuntautunut ääni on vastavaiheessa eteenpäin suuntautuvaan nähden johtuen elementin liikkeestä. Vastavaiheiset ääniaallot kumoavat toisensa, ja siksi dipolikaiutin ei juurikaan säteile ääntä sivuille. Dipolikaiuttimen etuna on että kuuntelutila ei väritä ääntä kovin paljoa kaiuttimen suuren suuntaavuuden takia. Haittapuolena on se että dynamiikkaa kadotetaan sitä enemmän mitä matalampaa taajuutta soitetaan, mutta jakosuotimella asiaa voi auttaa.
Bassotaajuuksien toistoon dipolikaiuttimen tulee olla suuri. Pienempien dipolikaiuttimien apuna voidaan käyttää koteloitua basso-osaa, jonka toimintaperiaate on esimerkiksi bassorefleksi.


title: Dipolikaiutin

text: Sähköstaattiset sekä magnetostaattiset panelikaiuttimet ovat pääsääntöisesti dipoleita.


title: Dipolikaiutin

text: Dipolikaiutin voidaan toteuttaa myös perinteisillä dynaamisilla elementeillä yleensä noin 5 kHz taajuuksiin asti.


title: Tunisna

text: Tunisna () on tunisialainen televisiokanava, joka perustettiin maaliskuussa 2012. Kanava esittää pääosin televisio-ohjelmia, kuten sarjoja, poliittisia keskusteluja ja dokumentteja.


title: Oona Hujanen

text: Oona Hujanen (s. 19. heinäkuuta 1994 Helsinki) on suomalainen aitajuoksija, joka edustaa Helsingin Kisa-Veikkoja.


title: Oona Hujanen

text: Alle 20-vuotiaiden MM-kisoissa Barcelonassa 2012 hän selviytyi välieriin, jossa juoksi ennätyksensä 59,88. Samanikäisinä alle minuutin suomalaisista olivat aikaisemmin juosseet vain Tuija Helander 1970-luvulla ja Annika Kumlin 1990-luvulla.


title: Oona Hujanen

text: Hujasella on useita nuorten SM-mitaleita ja maaotteluedustuksia. Hän on saavuttanut Kalevan kisoissa 2011 400 metrin aidoissa pronssia. Sisäratojen SM-kilpailuissa 2013 hän sai pronssia 4×200 metrin viestissä.


title: Harmaahaikarat

text: Harmaahaikarat ("Ardea") on haikaroiden heimoon kuuluva lintusuku.


title: Harmaahaikarat

text: Harmaahaikarat ovat levittäytyneet lähes koko maapallolle ja puuttuvat vain kylmimmiltä alueilta. Harmaahaikarat elävät kosteilla paikoilla. Niiden ravinto koostuu sammakoista, kaloista ja muista pienistä eläimistä. Useimmat lajit pesivät yhdyskunnissa ja rakentavat pesänsä puuhun. Pohjoisessa pesivät harmaahaikarat muuttavat talveksi etelään.


title: Harmaahaikarat

text: Harmaahaikarat ovat suurikokoisia lintuja, joiden nokka, kaula ja jalat ovat pitkät.


title: Harmaahaikarat

text: BirdLife Suomen mukaan sukuun kuuluvat seuraavat lajit:


title: Tan (kanirotu)

text: Tan on pienikokoinen kanirotu, jolla on ketunpunainen eli kullanruskea kuviointi. Rodun perusväri on musta, ruskea, sininen tai egern () eli oravanharmaa. Kooltaan tan-kanit ovat 30-60 senttimetriä. Rodun ihannepaino on 2,51-3,20 kg. Luonteeltaan Tan -rotuiset kanit ovat yleensä vilkkaita ja aktiivisia harrastekaneja, mutta ne ovat myös hyväluonteisia, joten niistä on seuraakin.


title: Ardea

text: Ardea on kaupunki Italiassa, Rooman metropolikaupungissa, Lazion alueella, noin 35 kilometriä Roomasta etelään. Kaupungissa on noin 50 000 vakinaista asukasta.


title: Ferdowsi

text: Hakīm Abu'l-Qāsim Firdawsī Tūsīn eli Ferdowsi oli persialainen runoilija (940/41–1020), joka kirjoitti persiankielisten kansojen kansalliseepoksen "Shahnameh" ("Kuninkaiden kirja"). "Shahnameh" on persialaisen kirjallisuuden klassikko ja eräiden lähteiden mukaan Ferdowsilta kului sen kirjoittamiseen 35 vuotta.


title: Aarre Nostaja

text: Aarre Nostaja (22. kesäkuuta 1932 Jurva – 10. joulukuuta 2004 Jurva) oli suomalainen moukarinheittäjä.


title: Aarre Nostaja

text: Jurvan Urheilijoita edustanut moukarinheittäjä voitti Suomen mestaruuden Lahdessa 1956 tuloksella 56,43 vain 15 senttiä Oiva Halmetojan edellä. Pronssille hän pääsi vuosina 1955 ja 1959.


title: Aarre Nostaja

text: Uraan mahtui kahdeksan maaottelua, joista hän voitti Viroa vastaan 1957 ja sijoittui kakkoseksi Birger Asplundin takana Ruotsi-ottelussa Helsingissä 1956 omalla ennätyksellään 57,48.


title: Veikko Virtapohja

text: Veikko Virtapohja (ent. Strömbäck) () oli suomalainen kestävyysjuoksija.


title: Veikko Virtapohja

text: Kauhavan Wisaa ja Tampereen Pyrintöä edustanut työnjohtaja juoksi 10 000 metrin ennätyksensä 30.46,6 sijoittuessaan toiseksi Ruotsin ja Suomen B-maaottelussa Tukholmassa 1940. Sodan vuoksi tämä jäi hänen ainoaksi edustustehtäväkseen siitäkin huolimatta, että hän sijoittui parhaimmillaan maailmantilastossa 10 parhaan joukkoon.


title: Veikko Virtapohja

text: Virtapohja juoksi 10 000 merin SM-pronssia 1940 Taisto Mäen ja Evert Heinströmin takana sekä hopeaa maastojuoksussa 1941. Hänen muita parhaita tuloksiaan olivat 800 metrillä 1.58,0, 1 500 metrillä 3.59,2, 3 000 metrillä 8.25,2 (juostu Berliinissä 1941) ja 5 000 metrillä 14.37,8.


title: Veikko Virtapohja

text: Jalan menetys jatkosodassa päätti Virtapohjan juoksijanuran.


title: Adriano Marquez

text: Adriano Marquez (s. 1965 Barcelona, Espanja) on homopornonäyttelijä, joka oli aktiivinen vuosina 1995–2006. Hän on esiintynyt sekä top- että bottomrooleissa. Hän on myös toiminut mallina ja hiustenvärjääjänä. Hän voitti GayVN-palkinnon "parhaasta seksikohtauksesta" Dred Scottin kanssa elokuvasta "Sea Men: Fallen Angel 4". Marquez on työskennellyt muun muassa Titan Medialle ja Hot House Entertainmentille. Hän on 188-senttinen.


title: La Marsa

text: La Marsa () on 36 234 (2004) asukkaan kaupunki Koillis-Tunisiassa. Kaupungin pääelinkeino on turismi naapurikaupunkien Gammarthin ja Raouedin kanssa. Paikallinen urheiluseura on AS Marsa, joka tunnetaan erityisemmin jalkapallosta ja lentopallosta.


title: Ingemar Andersson (meloja)

text: Karl Ingemar Andersson (1. kesäkuuta 1928 Säby – 17. heinäkuuta 1992 Västerås) oli ruotsalainen meloja. Hän sijoittui kesäolympialaisissa 1948 Lontoossa neljänneksi 1 000 metrin ja viidenneksi 10 000 metrin kanadalaisyksikössä. Vuoden 1952 kesäolympialaisissa Helsingissä hän sijoittui viidenneksi 1 000 metrin kanadalaisyksikössä.


title: Ingemar Andersson

text: Ingemar Andersson on seuraavien henkilöiden nimi:


title: Jean Molle

text: Jean Molle (s. 30. toukokuuta 1933) on ranskalainen entinen meloja. Hän kilpaili vuoden 1952 kesäolympialaisissa Helsingissä ja sijoittui 1 000 metrin kanadalaisyksikössä seitsemänneksi.


title: Varengeville-sur-Mer

text: Varengeville-sur-Mer on kunta Seine-Maritimen departementissa Ylä-Normandian hallintoalueella Ranskassa. Kunta koostuu useasta kylästä Pays de Cauxin rannikolla lähellä Dieppeä.


title: Etelänmunkki

text: Etelänmunkki ("Jasione laevis") on kellokasvien ("Campanulaceae") heimoon ja munkkien sukuun kuuluva ruohovartinen, monivuotinen kasvi.


title: Etelänmunkki

text: Löyhästi mätästävä etelänmunkki kasvaa 20–50 senttimetriä korkeaksi. Kasvi on kalju tai karvainen. Varret ovat pystyjä tai kohenevia ja yläosastaan lehdettömiä. Lehdet ovat tasasoukan suikeita tai kapean vastapuikeita, aaltolaitaisia, ehytlaitaisia tai harvaan matalahampaisia. Varsilehdet ovat kooltaan 15–50 mm pitkiä ja 2–8 mm leveitä. Pallomainen kukinto on tiheä, 2,5–3 cm leveä mykerömäinen sarja, jonka tyvellä on suomumaisia ylälehtiä. Verhiönliuskat ovat äimämäisiä. Teriö on 12–15 mm pitkä ja väriltään yleensä vaaleansininen, joskus valkoinen tai vaalenapunainen. Teriönliuskat ovat aluksi yhdessä, tyvestä alkaen erityviä. Verhiön ja teriön torvi on suora, ja kukkien luotit pistävät piikkeinä esiin torvista. Suomessa etelänmunkki kukkii heinä-elokuussa. Hedelmä on kahdella kärkiraolla avautuva kota.


title: Etelänmunkki

text: Etelänmunkki on alkuperäislaji Keski-Euroopassa. Suomessa laji on hyvin harvinainen. Alun perin sitä on tavattu Suomessa Kuusamossa, jossa se on toisen maailmansodan aikainen sotatulokas. 2000-luvulla lajia on tavattu myös tulokkaana Länsi-Pirkanmaalla.


title: Etelänmunkki

text: Suomessa etelänmunkkia on tavattu metsittyvällä niityllä.


title: Henri Väyrynen

text: Henri Eero Mikael Väyrynen (s. 16. lokakuuta 1991 Kajaani) on suomalainen yleisurheilija. Vuodesta 2012 lähtien hän on keskittynyt pituushyppyyn, sitä ennen hänen päälajinsa oli seiväshyppy. Hän edustaa Kajaanin Kipinää ja valmentajana toimii hänen isänsä Eero Väyrynen.


title: Henri Väyrynen

text: Novi Sadin alle 20-vuotiaiden EM-kilpailuissa 2009 Väyrynen saavutti seiväshypyssä pronssia ennätystuloksellaan 515 cm. Hän voitti alle 20-vuotiaiden Suomen-mestaruuden seiväshypyssä 2009 ja 2010 ja pituushypyssä 2009. Alle 23-vuotiaiden Suomen-mestaruuden Väyrynen voitti pituushypyssä ja kolmiloikassa vuonna 2013 sekä kymmenottelussa vuonna 2011.


title: Henri Väyrynen

text: Väyrynen karsiutui pituushypyn loppukilpailusta Amsterdamin EM-kilpailuissa 2016. Hän on kilpaillut aikuisten maaotteluissa vuodesta 2014 lähtien. Hän voitti hallimaaottelun pituuskisan Tampereella 2014.


title: Henri Väyrynen

text: Porin Kalevan kisoissa 2015 ja Jyväskylän Kalevan kisoissa 2018 Väyrynen voitti SM-hopeaa pituushypyssä. Sisäratojen SM-kilpailuissa hän voitti pituushypyssä kultaa 2014 ja 2018, hopeaa 2015 ja pronssia 2017.


title: Henri Väyrynen

text: Väyrysen ennätys pituushypyssä on tammikuussa 2016 Etelä-Afrikan Potchefstroomissa hypätty 807. Hallissa hän on hypännyt 794 tammikuussa 2019 Oulussa.


title: Joni Mattila

text: Joni Jukka Petteri Mattila (s. 30. marraskuuta 1988 Himanka) on suomalainen kiekonheittäjä, joka edustaa Turun Urheiluliittoa. Vuoteen 2014 saakka hän edusti Himangan Urheilijoita. Hänen valmentajanaan on Arto Niskanen. Mattila sijoittui pronssille alle 20-vuotiaiden Euroopan-mestaruuskilpailuissa 2007 kiekonheitossa tuloksella 58,05 (1,75 kg:n kiekko). Kalevan kisoissa hän sijoittui pronssille vuonna 2014.


title: Joni Mattila

text: Hänen ennätyksensä miesten kiekonheitossa on 58,19 vuodelta 2012.


title: DeMarcus Ware

text: DeMarcus Ware (s. 31. heinäkuuta 1982 Auburn, Alabama) on yhdysvaltalainen amerikkalaisen jalkapallon pelaaja, pelipaikaltaan puolustuksen tukimies. Hän edustaa tällä hetkellä NFL-liigassa pelaavaa Denver Broncosia.


title: DeMarcus Ware

text: Ware on valittu urallaan yhdeksän kertaa NFL:n tähdistöotteluun Pro Bowliin. Häntä pidetään yhtenä sarjan parhaista puolustavista linjamiehistä.


title: DeMarcus Ware

text: Dallas Cowboys varasi Troyn yliopiston joukkueessa yliopistojalkapalloa pelanneen Waren vuoden 2005 NFL:n varaustilaisuudessa ensimmäisellä kierroksella, 11. pelaajana.


title: Ryan Fitzpatrick

text: Ryan Joseph Fitzpatrick (s. 24. marraskuuta 1982 Gilbert, Arizona) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän on pelannut vuodesta 2015 NFL-liigan New York Jetsissä.


title: Ryan Fitzpatrick

text: St. Louis Rams varasi Harvardin yliopiston joukkueessa yliopistojalkapalloa pelanneen Fitzpatrickin vuoden 2005 NFL:n varaustilaisuudessa, tilaisuuden viimeisellä kierroksella. Fitzpatrickin huhuttiin saaneen Wonderlic-älykkyystestissä ensimmäisenä pelaajana täydet 50 pistettä, sekä tehneen uuden nopeusennätyksen testin suorittamisessa. Lopulliseksi pistemääräksi osoittautui lopulta kuitenkin 48 pistettä, joka sekin oli poikkeuksellisen korkea lukema.


title: Ryan Fitzpatrick

text: Kahden St. Louisissa varamiehenä vietetyn kauden jälkeen Fitzpatrick pelasi toiset kaksi kautta Cincinnati Bengalsin joukkueessa, jälleen varamiehen roolissa. Vasta Buffalo Billsiin siirryttyään hän sai näyttää kykynsä aloittavana pelinrakentajana. Bills aloitti kauden 2011 Fitzpatrickin johdattamana äärimmäisen hyvin, joka poiki miehelle itselleen uuden jatkosopimuksen. Kuusivuotisen sopimuksen arvo oli 59 miljoonaa dollaria. Fitzpatrick vapautettiin sopimuksesta kauden 2012 jälkeen.


title: Ryan Fitzpatrick

text: Hän solmi kaksivuotisen sopimuksen Tennessee Titansin kanssa maaliskuussa 2013. Fitzpatrick korvasi sunnuntaina 29. syyskuuta 2013 kentällä loukkaantuneen pelinrakentaja Jake Lockerin ottelussa New York Jetsiä vastaan. Locker palasi kentille 20. lokakuuta 2013, jolloin Titans kohtasi San Francisco 49ersin, mutta loukkaantui uudelleen 10. marraskuuta 2013 pelatussa ottelussa Jacksonville Jaguarsia vastaan ja oli sivussa koko loppukauden. Fitzpatrick pelasi kaudella lopulta 11 runkosarjaottelua, joista yhdeksän aloittavana pelinrakentajana.


title: Ryan Fitzpatrick

text: Titans vapautti Fitzpatrickin sopimuksestaan maaliskuussa 2014 tehtyään sopimuksen Charlie Whitehurstin kanssa. Fitzpatrick solmi samassa kuussa kaksivuotisen sopimuksen Houston Texansin kanssa. Pian sopimuksen julkistamisen jälkeen Texans kauppasi pitkäaikaisen aloittavan pelinrakentajansa Matt Schaubin Oakland Raidersiin, ja kesäkuussa 2014 Fitzpatrick nimettiin Texansin aloittavaksi pelinrakentajaksi kaudelle 2014.


title: Ryan Fitzpatrick

text: Yhdysvaltalainen Sporting News -sivusto nimesi Fitzpatrickin amerikkalaisten ammattilaissarjojen viidenneksi älykkäimmäksi urheilijaksi.


title: Hammassädekala

text: Hammassädekala ("Dentatherina merceri") on hopeakylkikaloihin kuuluva kalalaji, jota tavataan Australaasiasta. Se on ainoa laji hammassädekalojen heimossa ("Dentatherinidae").


title: Hammassädekala

text: Hammassädekala on kooltaan pieni ja kasvaa korkeintaan noin 5 cm pitkäksi. Ne elävät lähellä koralliriuttoja ja saaria, mutta sen elintavoista tiedetään vain hyvin vähän. Hammassädekalan levinneisyys ulottuu Filippiineiltä Australiaan ja Molukeilta Trobriandsaarille.


title: Oregonintuoksusetri

text: Oregonintuoksusetri ("Calocedrus decurrens") on sypressikasvien ("Cupressaceae") heimon tuoksusetrien ("Calocedrus") sukuun kuuluva ainavihanta havupuulaji. Se esiintyy luonnonvaraisena Pohjois-Amerikan länsiosissa, ja nykyään sitä kasvatetaan muuallakin lauhkeilla vyöhykkeillä. Oregonintuoksusetri on aiemmin myös luokiteltu sukuun "Libocedrus" ja tunnettu nimellä "Libocedrus decurrens"; eräät lähteet käyttävät yhäkin tätä nimeä.


title: Oregonintuoksusetri

text: Oregonintuoksusetri on kasvupaikasta riippuen keskikokoinen tai suuri ainavihanta puu. Se kasvaa 18–57 metriä korkeaksi. Sen runko kasvaa tavallisesti rinnankorkeusläpimitaltaan 90–150 senttimetriä leveäksi, mutta joillakin yksilöillä yli kolmimetriseksikin. Latvus on usein nuorempana kapean kartiomainen ja levenee vanhemmiten. Puulla on yleensä yksi suora runko, se on harvoin monirunkoinen. Oregonintuoksusetri voi elää satoja vuosia; vanhin tunnettu yksilö on yli 900 vuotta vanha.


title: Oregonintuoksusetri

text: Paksu kaarna on punertavaa ja varsinkin vanhemmiten syvän uurteista. Lehdet ovat suomumaisia, 3–14 millimetriä pitkiä ja vastakkaisesti asettuneita. Ne ovat teräviä, usein otapäisiä ja kasvavat osin päällekkäisesti. Lehden pituudesta suurin osa on oksaan kiinnittynyttä johteista kantaosaa, vain lehden kärki on oksasta erillään. Lehdet ovat näkyvästi pidempiä ja kauempana toisistaan kuin esimerkiksi monien tuijien tai sypressien muuten hyvin samankaltaiset suomumaiset lehdet.


title: Oregonintuoksusetri

text: Oregonintuoksusetri on yksikotinen ja erilliset hede- ja emikävyt voivat kasvaa samassa oksanhaarassa. Hedekävyt ovat vaaleanruskeita tai punertavan ruskeita. Siemeniä tuottavat kävyt ovat punaruskeita ja 14–25 millimetriä pitkiä. Kävyissä on tavallisesti neljä käpysuomua ja 1–4 siementä. Siemenillä on kaksi erikokoista siipeä.


title: Oregonintuoksusetri

text: Puu esiintyy luonnonvaraisena Pohjois-Amerikassa Yhdysvaltojen länsiosissa vuoristoisilla alueilla Oregonissa, Kaliforniassa ja Nevadassa sekä Meksikossa Baja Californiassa. Laji kasvaa lähinnä vuoristoisilla alueilla 50–2 010 metrin korkeudessa elinalueensa pohjoisosissa ja 910–2 960 metrin korkeudessa sen eteläosissa.


title: Oregonintuoksusetri

text: Oregonintuoksusetri viihtyy jokseenkin kuivilla alueilla, erittäin monenlaisissa maaperissä. Puu kestää elinalueellaan yleisiä metsäpaloja paksun kaarnansa ansiosta. Se kasvaa Sierra Nevadan ja Coast Range -vuoriston sekametsissä yhdessä mm. douglaskuusen, harmaapihdan, jättipihdan, komeapihdan, jättituijan, keltamännyn, sokerimännyn sekä mammuttipetäjän kanssa, harvoin valtapuulajina varsinkaan kosteammilla alueilla.


title: Oregonintuoksusetri

text: Oregonintuoksusetrin puuaines on suhteellisen pehmeää ja helppoa leikata tai teroittaa, minkä vuoksi se on puukynien valmistuksessa yleisimmin käytetty puu. Puuainesta arvostetaan osittain hyvän tuoksunsa vuoksi myös huonekaluvalmistuksessa ja sisustuksessa. Lisäksi se kestää hyvin altistusta ulkoilmalle ja siitä valmistetaan aitoja, paanuja ja muita ulkopuurakenteita.


title: Oregonintuoksusetri

text: Kasvia käytetään myös koristepuuna lähinnä Yhdysvalloissa ja läntisessä Euroopassa.


title: Vara (täsmennyssivu)

text: Vara tai vara voi tarkoittaa seuraavia asioita:


title: Left Cold

text: Left Cold on vuoden 2009 alkupuolelta asti toiminut suomalainen hardcore punk -yhtye. Yhtyeen erotettua ensimmäinen rumpali ensimmäisen demon jälkeen yhtyeeseen liittyi uusi rumpali Lassi yhtyeestä Horros, sekä myöhemmin yhtyeen laulaja & kitaristi Elias. Yhtyeen musiikkia on kuvailtu termeillä harcore, holy terror ja thrash metal. Left Cold on perustettu Hämeenlinnassa hardcore punk -yhtyeenä, mutta sittemmin musiikkityyli on siirtynyt metallisempaan suuntaan.. Suuria vaikuttajia yhtyeelle ovat olleet Endstand, Integrity ja Deathbed sekä 1980-luvun thrash metal -yhtyeet.


title: Left Cold

text: Left Coldin neljän kappaleen debyytti, 7-tuumainen vinyyli julkaistiin 2012. Levynjulkaisuun osallistui levy-yhtiö Face Your Gods sekä useita muita pieniä epävirallisia toimijoita.


title: Left Cold

text: Yhtye työstää uutta materiaalia sekä keikkailee mahdollisimman usein.


Tidningarnas Telegrambyrån urheilujohtajapalkinto ("Tidningarnas Telegrambyrås idrottsledarpris") on ruotsalaisen uutistoimiston Tidningarnas Telegrambyrån (TT) jakama vuosittainen nimikkopalkinto. Palkinto on jaettu vuodesta 1971 lähtien. Palkinto jaetaan sanomalehtien, radion ja TV:n edustajien äänestyksen perusteella.


title: Talvisodan pommitukset Oulussa

text: Talvisodan pommitukset Oulussa tapahtuivat kolmena kertana tammikuussa 1940.


title: Talvisodan pommitukset Oulussa

text: Ensimmäisen kerran Neuvostoliiton sotilaskoneet pommittivat Oulua tammikuun ensimmäisenä päivänä. Kaksi lentolaivuetta, yhteensä 18 kaksimoottorista pommikonetta lensi kaupungin yli koillisesta lounaaseen pudottaen noin 80 kappaletta 50 kilon räjähdyspommeja. Pommit osuivat kaupungin ruutukaava-alueen pohjois-osiin, Intiöön ja Nuottasaareen sekä asumattomalle alueelle rautatien länsipuolelle Limingantullissa. Puistolan A-portaan ylimmät kerrokset tuhoutuivat pommituksissa ja yksi asukas kuoli.


title: Talvisodan pommitukset Oulussa

text: Yhteensä pommituksessa kuoli neljä ihmistä ja haavoittui noin 30. Pommituksessa tuhoutui kokonaan kaksi puurakennusta ja vaurioitui viisi kivirakennusta ja yhdeksän puurakennusta.


title: Talvisodan pommitukset Oulussa

text: Kaupungin ilmatorjunta ampui vihollismuodostelman johtokoneen alas, se putosi pellolle kaupungin eteläpuolelle. Lisäksi ilmatorjunta osui ainakin yhteen pommikoneeseen.


title: Talvisodan pommitukset Oulussa

text: Toisen kerran Oulua pommitettiin kolmas tammikuuta, jolloin pommit putosivat kaupungin keskustan itäpuolelle aiheuttamatta suurta vahinkoa.


title: Talvisodan pommitukset Oulussa

text: Talvisodan aikaisista Oulun pommituksista suurin tehtiin 21. tammikuuta, jolloin Neuvostoliiton lentokoneet pommittivat Oulua kolmessa jaksossa pudottaen yhteensä yli sata räjähdyspommia ja noin viisi sataa palopommia.


title: Talvisodan pommitukset Oulussa

text: Ensimmäiseen hyökkäysjaksoon puolen päivän maissa osallistui 16 lentokonetta, jotka osuivat lähinnä Tuiraan, Ala-Laanilaan, Kontinkankaalle ja Intiöön. Toinen hyökkäysjakso 13 koneen voimin alkoi iltapäivällä. Pommitus aiheutti tuhoja lähinnä ruutukaava-alueella. Kolmas pommitus tapahtui illalla, ja hyökkäykseen osallistui neljä lentolaivuetta. Muun muassa Ainolan museo- ja kirjastorakennuksen yläkerta paloi tässä viimeisessä pommituksessa.


title: Talvisodan pommitukset Oulussa

text: Vaikka 21. päivän pommitukset aiheuttivatkin suurimmat aineelliset tuhot niin pommitukset aiheuttivat vain yhden kuolinuhrin, tanskalainen vapaaehtoinen Mathias Madsén haavoittui konekivääritulesta matkalla Franzénin puiston väestönsuojaan.


title: Rudolf Svedberg

text: Rudolf "Preven Svedberg" (19. elokuuta 1910 Njurunda – 24. elokuuta 1992 ) oli ruotsalainen painija ja olympiavoittaja. Urallaan hän saavutti vuosina 1934-46 12 Ruotsin mestaruutta.


title: Rudolf Svedberg

text: Myöhemmin Preven Svedberg toimi painimaajoukkueen valmentajana vuosina 1956-1972. Kotimaan lisäksi Svedberg toimi valmentajana ulkomaisille painijoille Turkissa, Neuvostoliitossa ja Suomessa.


title: Rudolf Svedberg

text: Vuonna 1971 Svedberg valittiin TT:n perustaman tunnustuspalkinnon, vuoden ruotsalainen valmentaja, ensimmäiseksi saajaksi.


title: Rudolf Svedberg

text: Painijan urallaan Svedberg edusti Sundvallin AIK:ta ja Eskilstunan GAK:ta.


title: Rudolf Svedberg

text: Berliinin olympialaisissa voittajat saivat tammipuun taimen, jonka Svedberg istutti Sundsvallin urheilupuistoon.


title: Leopold von Sacher-Masoch

text: Leopold Ritter von Sacher-Masoch (1836–1895) oli itävaltalainen kirjailija. Hänen teoksensa käsittelivät usein naisille alistumisesta nauttimista, minkä seurauksena tutkija Richard von Krafft-Ebing otti vuonna 1886 käyttöön termin masokismi, joka tarkoittaa kivusta nauttimista. Sacher-Masochin tunnetuin teos on "Venus turkiksissa" (1869), joka on osin omaelämäkerrallinen kuvaus naisen orjaksi lupautuvasta miehestä. Kirja kuvailee myös päähenkilönsä turkisfetissiä.


title: Leopold von Sacher-Masoch

text: Sacher-Masoch kärsi elämänsä viimeisinä vuosina mielenterveysongelmista ja kuoli mielisairaalassa vuonna 1895 tai huhujen mukaan vasta 1905.


title: Happy slapping

text: Happy slapping on Britanniasta alkunsa saanut ilmiö, jossa sivullista ja viatonta ihmistä satutetaan ilman ilmeistä syytä. Yleensä teko toteutetaan ryhmissä: yksi henkilö satuttaa uhria ja muut kuvaavat teon. Vaikka termi ”slapping” viittaa läpsimiseen tai muuhun lievään pahoinpitelyn muotoon, tiedotusvälineet ovat käyttäneet termiä myös vakavampien rikosten, kuten tapon ja seksuaalisen hyväksikäytön, yhteydessä.


title: Happy slapping

text: Tiedostusvälineet käyttivät termiä ensimmäisen kerran vuonna 2005, kun manchesterilaisen taidekoulun 16-vuotias opiskelija hakattiin ja jätettiin tajuttomaksi. Myöhemmin tekijät jakoivat kuvamateriaalia hyökkäyksestä muiden opiskelijoiden puhelimiin.


title: Happy slapping

text: Vuonna 2007 Italia oli kieltämässä kännykän tuomista kouluun ilmiön takia, ja vuotta myöhemmin Kypros suunnitteli samanlaista lakiesitystä.


title: Lucio Soravito de Franceschi

text: Lucio Soravito de Franceschi (s. 8. joulukuuta 1939 Ovaro) on italialainen roomalaiskatolinen piispa. Hänet vihittiin papiksi Udinen arkkihiippakuntaan 29. kesäkuuta 1963 ja nimitettiin Adria-Rovigon hiippakunnan johtoon 29. toukokuuta 2004. Piispaksi vihkiminen seurasi 11. heinäkuuta. Pääkonsekraattorina toimi Pietro Brollo, jota avustivat Alfredo Battisti ja Paolo Romeo. Soravito de Franceschi asetettiin virkaansa 18. heinäkuuta.


title: Arno Laitinen

text: Arno Laitinen (s. 9. maaliskuuta 1988) on suomalainen moukarinheittäjä. Hän edustaa Jyväskylän Kenttäurheilijoita ja häntä on valmentanut vuodesta 2013 Tero Linja.


title: Arno Laitinen

text: Laitinen saavutti moukarinheitossa SM-pronssia Vaasan Kalevan kisoissa 2013 tuloksella 71,95 m. Ennätyksensä 72,37 metriä hän heitti Kuortaneella vuonna 2011.


title: Arno Laitinen

text: Alle 20-vuotiaiden Euroopan-mestaruuskilpailuissa 2007 Laitinen voitti kultaa tuloksella 71,94 m. Kisoissa heitettiin kuuden kilon moukaria. Vuonna 2014 Laitinen osallistui ensimmäisen kerran aikuisten Suomi–Ruotsi-maaotteluun sijoittuen kolmanneksi.


title: Robert Greene (kirjailija)

text: Robert Greene (s. 14. toukokuuta 1959 Los Angeles) on yhdysvaltalainen kirjailija. Hän on kirjoittanut erityisesti vallankäytöstä, strategiasta, sodankäynnistä ja viettelystä. Greenen ensimmäinen ja tunnetuin teos on "Valta" ("The 48 Laws of Power", 1998), johon hän kokosi esimerkkejä eri aikakausien henkilöistä, jotka onnistuivat kohoamaan vallan huipulle omalla alallaan. Greenestä on kirjojensa myötä tullut haluttu luennoitsija sekä neuvonantaja ihmisille, joiden uralla valtapelien hallitseminen on tärkeää.


title: Robert Greene (kirjailija)

text: Greene opiskeli Kalifornian yliopistossa Berkeleyssä ja Wisconsinin yliopistossa Madisonissa valmistuen klassisista kielistä. Ennen kirjallista uraansa hän työskenteli elokuvakäsikirjoittajana ja muun muassa "Esquire"-lehden toimittajana.


title: Heikki Harjunmaa

text: Heikki Kalle Sakari Harjunmaa (s. 15. maaliskuuta 1949 Helsinki) on suomalainen eläkkeellä oleva eversti.


title: Heikki Harjunmaa

text: Harjunmaa suoritti Kadettikoulun vuosina 1968–1971. Hänet ylennettiin yliluutnantiksi 1974, kapteeniksi 1979 ja majuriksi 1984.


title: Heikki Harjunmaa

text: Harjunmaa on palvellut Karjalan Lennostossa ja muun muassa silloisen Ilmavoimien Viestikoulun johtajana ja samalla Luonetjärven varuskunnan komentajana vuosina 1988–1993 sekä Lentosotakoulun johtajana 1993–1994. Karjalan Lennoston komentajana hän toimi vuodet 1994–1996. Hän oli sotilasasiamies Belgiassa ja Hollannissa 1996-1999 sekä sotilasedustaja WEU:ssa ja NATO:ssa samoina vuosina. Hän oli ensimmäinen Suomen edustaja NATO:n sotilaskomiteassa.


title: Heikki Harjunmaa

text: Hänen palvelusarvonsa Brysselissä oli prikaatikenraali.


title: Heikki Harjunmaa

text: Harjunmaa asuu nykyisin Mikkelissä. Hän on ollut ehdokkaana vuoden 2008 kunnallisvaaleissa Kokoomuksen listoilta, jolloin hänet valittiin varasijalle. Harjunmaa on auktorisoitu matka- ja eräopas.


title: Home of the Brave

text: Home of the Brave on lause Yhdysvaltain kansallislaulusta. Se voi tarkoittaa seuraavia:


title: Sergei Dovlatov

text: Sergei Donatovitš Dovlatov (Dovlatov-Metšik) (; 3. syyskuuta 1941 Ufa, Baškortostan, Neuvostoliitto – 24. elokuuta 1990 New York) oli venäläinen journalisti ja kirjailija.


title: Sergei Dovlatov

text: Hän opiskeli suomea Leningradin yliopistossa vuosina 1959-1962. Hänen lähipiirinsä kuuluivat "Ahmatovan orvot" -ryhmän runoilijat Joseph Brodsky, Anatoli Naiman ja Jevgeni Rein.


title: Sergei Dovlatov

text: Dovlatov asui Virossa 1972–1975 ja työskenteli sikäläisissä venäjänkielisissä lehdissä.


title: Sergei Dovlatov

text: Palattuaan Leningradiin hän julkaisi kertomuksia epävirallisesti samizdatissa ja myös lännessä. Tekstien neuvostokriittisyys aiheutti ongelmia Dovlatoville, ja hän emigroitui vuonna 1978 Yhdysvaltoihin äitinsä, vaimonsa ja tyttärensä kanssa. Dovlatov asui New Yorkissa ja työskenteli The New American -sanomalehdessä. The New Yorker julkaisi hänen kertomuksiaan.


title: Sergei Dovlatov

text: Venäjällä Dovlatovia julkaistiin enemmän hänen kuolemansa jälkeen. Kaiken kaikkiaan hänen teoksiaan on käännetty yli 25 kielelle.